open-index/open-wikipedia-markdown huggingface dataset:
ഹാക്കത്തോൺ

24 മണിക്കൂറോ അല്ലെങ്കിൽ 48 മണിക്കൂർ പോലുള്ള താരതമ്യേന കുറഞ്ഞ കാലയളവിൽ ആളുകൾ ദ്രുതവും പരസ്പരം സഹകരിച്ചുകൊണ്ട് എഞ്ചിനീയറിംഗ് പ്രവർത്തികളിൽ ഏർപ്പെടുന്ന ഒരു ഇവൻ്റാണ് **ഹാക്കത്തോൺ** (**ഹാക്ക് ഡേ**, **ഹാക്ക്‌ഫെസ്റ്റ്**, **ഡാറ്റത്തോൺ** അല്ലെങ്കിൽ **കോഡ്‌ഫെസ്റ്റ്** എന്നും അറിയപ്പെടുന്നു; ഹാക്കിംഗിൻ്റെയും മാരത്തണിൻ്റെയും ഒരു പോർട്ട്‌മാൻ്റോ).
വിവരസാങ്കേതിക രംഗത്തെ പുതിയ പ്രവണതകളും ആശയങ്ങളും സൂത്രവിദ്യകളും (ട്രിക്സ് ആൻറ് ടിപ്സ്) സാങ്കേതിക വിവരങ്ങളും പങ്കു വെക്കാനും കൈമാറാനും സംഘടിപ്പിക്കുന്ന സംഗമമാണ്. സോഫ്ട് വെയർ, ഹാർ‍ഡ് വെയർ, ഇന്റർനെറ്റ്, ആപ്ലിക്കേഷനുകൾ, പ്രോഗ്രാമിങ്, വെബ്സൈറ്റുകൾ, ഗ്രാഫിക് ഡിസൈനിങ്, ഫോട്ടോഗ്രഫി മുതലയായ വ്യത്യസ്ത വിഷയങ്ങളിൽ ഹാക്കത്തോണുകൾ സംഘടിപ്പിക്കാറുണ്ട്. ഒരു ദിവസമോ ദിവസങ്ങളോ ഒരാഴ്ചയോ നീണ്ടു നിൽക്കുന്ന ഹാക്കത്തോണുകൾ നടക്കാറുണ്ട്. തെരഞ്ഞെടുക്കപ്പെട്ട നിർണ്ണിതമായ ആളുകളാണ് ഇതിൽ പങ്കെടുക്കാറുള്ളത്. മലയാളം വിക്കിപീഡിയ പ്രവർത്തകർ, സോഫ്ട് വെയർ കമ്പനികൾ, ഐ.ടി വിദഗ്ദ്ധർ മുതലായവർ ഇത്തരം ഹാക്കത്തോണുകൾ നടത്താറുണ്ട്.

ഈ ഇവൻ്റിൻ്റെ അവസാനത്തോടെ പ്രവർത്തനക്ഷമമായ സോഫ്‌റ്റ്‌വെയറോ ഹാർഡ്‌വെയറോ സൃഷ്‌ടിക്കുക എന്നതാണ് ഒരു ഹാക്കത്തോണിൻ്റെ ലക്ഷ്യം.പ്രോഗ്രാമിംഗ് ഭാഷകൾ, ഓപ്പറേറ്റിംഗ് സിസ്റ്റങ്ങൾ, അല്ലെങ്കിൽ ടാർഗെറ്റ് ഡെമോഗ്രാഫിക്സ് എന്നിവ പോലുള്ള ഘടകങ്ങളിൽ ഹാക്കത്തോണുകൾക്ക് സാധാരണയായി പ്രത്യേക ശ്രദ്ധയുണ്ട്. പകരമായി, ചില ഹാക്കത്തണുകൾ പങ്കെടുക്കുന്നവർക്ക് നിയന്ത്രണങ്ങളില്ലാതെ സമ്പൂർണ്ണ സ്വാതന്ത്ര്യം വാഗ്ദാനം ചെയ്യുന്നു, ഇത് അവർക്ക് ഇഷ്ടമുള്ള സോഫ്റ്റ്വെയറോ സിസ്റ്റങ്ങളോ സൃഷ്ടിക്കാൻ അനുവദിക്കുന്നു. ഹാക്കത്തോൺ തീമുകളുടെ വൈവിധ്യമാർന്ന സ്വഭാവം സ്പെഷ്യലൈസ്ഡ്, ഓപ്പൺ-എൻഡ് ക്രിയേറ്റീവ് പ്രോജക്റ്റുകൾക്ക് അനുയോജ്യമാണ്.
## പദോൽപ്പത്തി
"ഹാക്കത്തോൺ" എന്ന പദം എക്സ്പ്ലോളേറ്ററി പ്രോഗ്രാമിംഗിൽ നിന്നുള്ള "ഹാക്ക്", "മാരത്തൺ" എന്നിവ സംയോജിപ്പിക്കുന്നു, ഇത് അനധികൃത കമ്പ്യൂട്ടർ പ്രവർത്തനങ്ങളേക്കാൾ ക്രിയാത്മകമായ പ്രശ്‌നപരിഹാരത്തിൽ ശ്രദ്ധ കേന്ദ്രീകരിക്കുന്ന ഒരു സഹകരണാത്മകവും ടൈം-ഇന്റൻസീവ് ഇവൻ്റിന് ഊന്നൽ നൽകുന്നു. ഇത് കമ്പ്യൂട്ടർ സുരക്ഷാ ലംഘനത്തിൻ്റെ പശ്ചാത്തലത്തിൽ ഹാക്കിംഗിനെ സൂചിപ്പിക്കുന്നില്ല, മറിച്ച് നൂതനവും വേഗത്തിലുള്ളതുമായ സോഫ്റ്റ്വെയർ വികസനം എന്ന അർത്ഥത്തിലാണ്.

1999 ജൂൺ 4-ന് കാൽഗരിയിൽ നടന്ന ഒരു ക്രിപ്‌റ്റോഗ്രാഫിക് ഡെവലപ്‌മെൻ്റ് ഇവൻ്റിലാണ് ഓപ്പൺബിഎസ്ഡി "ഹാക്കത്തോൺ" എന്ന പദം ഉപയോഗിച്ചത്, അവിടെ ക്രിപ്‌റ്റോഗ്രാഫിക് സോഫ്‌റ്റ്‌വെയറിലെ യുഎസ് കയറ്റുമതി നിയന്ത്രണങ്ങളിൽ നിന്ന് ഉയർന്നുവരുന്ന നിയമപരമായ പ്രശ്‌നങ്ങൾ പരിഹരിക്കാൻ ഡെവലപ്പർമാർ ഒത്തുകൂടി. തുടർന്ന്, ഓപ്പൺബിഎസ്ഡിയുടെ വികസനം കൂടുതൽ മുന്നോട്ട് കൊണ്ടുപോകുന്നതിനായി ലോകമെമ്പാടും, സാധാരണയായി യൂണിവേഴ്സിറ്റി കാമ്പസുകളിൽ ഇത്തരം മൂന്ന് മുതൽ ആറ് വരെ ഇവൻ്റുകൾ നടക്കുന്നു.

1999-ൽ, ജാവ വൺ കോൺഫറൻസിൽ, പങ്കെടുക്കുന്നവർക്കായി സൺ മൈക്രോസിസ്റ്റംസ് ഒരു ചലഞ്ച് ആരംഭിച്ചു. മറ്റ് പാം ഉപയോക്താക്കളുമായുള്ള ആശയവിനിമയം സുഗമമാക്കുന്നതിന് ഇൻഫ്രാറെഡ് പോർട്ട് ഉപയോഗിച്ച് അടുത്തിടെ ആരംഭിച്ച പാം V-യ്‌ക്കായി ഒരു ജാവ പ്രോഗ്രാം സൃഷ്ടിക്കാൻ ജോൺ ഗേജ് പങ്കാളികളെ പ്രോത്സാഹിപ്പിച്ചു. ഈ പ്രോഗ്രാമുകൾ ഇൻ്റർനെറ്റിൽ രജിസ്റ്റർ ചെയ്യുകയും പങ്കിടുകയും ചെയ്യുക എന്നതായിരുന്നു ലക്ഷ്യം.

2000-കളുടെ പകുതി മുതൽ അവസാനം വരെ, ഹാക്കത്തോണുകൾ ഗണ്യമായി വ്യാപകമാവുകയും കമ്പനികളും വെഞ്ച്വർ ക്യാപിറ്റലിസ്റ്റുകളും പുതിയ സോഫ്റ്റ്‌വെയർ സാങ്കേതികവിദ്യകൾ വേഗത്തിൽ വികസിപ്പിക്കുന്നതിനും നവീകരണത്തിനും ധനസഹായത്തിനുമായി പുതിയ മേഖലകൾ കണ്ടെത്തുന്നതിനുമുള്ള ഒരു മാർഗമായി കാണാനും തുടങ്ങി.

## അവലംബം

വർഗ്ഗം:വിവരസാങ്കേതികവിദ്യ
യൂനോ (കാർഡ് ഗെയിം)

**Uno** (/ˈuːnoʊ/; എന്നത് ഇറ്റാലിയൻ അല്ലെങ്കിൽ സ്പാനിഷ് വാക്കാണ്. അർഥം ഒന്ന്).ഇതൊരു അമേരിക്കൻ കാർഡ് ഗെയിം ആണ്. 1971 ൽ ഓഹിയോവിലെ മെർലി റോബിൻസ് ആണ് ഈ കളി വികസിപ്പിച്ചത്. 2 ആൾ മുതൽ 10 ആളുകൾക്ക് വരെ ഈ കളി കളിക്കാവുന്നതാണ്. ഏഴ് വയസ്സുമുതലുള്ളവരാ‍ക്കാണ് ഈ കളി നിർദ്ദേശിക്കുന്നത്. 
## കളിയുടെ രീതി
108 കാർഡുകളായിരിക്കും ഒരു സെറ്റിൽ ഉണ്ടാവുക. അത് കശക്കി ഏഴ് എണ്ണം വീതം ഒരോരുത്തരുടെ മുന്നിൽ വെക്കുന്നു. ഒരാളുടെ കയ്യിലെ കാർഡുകൾ മറ്റൊരാൾ കാണാത്തവിധം വേണം വിതരണം നടത്താൻ......... ബാക്കിയുള്ള കാർഡ് സെറ്റ് മുഴുവൻ മേശപ്പുറത്ത് താലകീഴായി അടുക്കി വെക്കുന്നു. അതിൽ നിന്നും ഒന്നെടുത്ത് മേശപ്പുറത്ത് തിരിച്ചു വെച്ചാണ് കളി ആരംഭിക്കുന്നത്. ആദ്യം ഒരാൾ മേശപ്പുറത്ത് വെച്ച് കാർഡിലെ കളറിനോ അക്കത്തിനോ ചിഹ്നത്തിനോ സമാനമായ കാർഡ് വെക്കുന്നു. അങ്ങനെ വെക്കാൻ ഇല്ലെങ്കിൽ ഒന്ന് അടുക്കി വെച്ചതിൽ നിന്നും ഒന്നും വലിക്കേണ്ടി വരും. തുടർന്ന് നിയമമനുസരിച്ച് കളി പുരോഗമിക്കുകയും ആദ്യം കയ്യിലെ കാർഡുകൾ തിരുമ്പോൾ കളി അവസാനിക്കുകന്നു. നിലവിൽ ഓരോരുത്തരിലും അവശേഷിച്ച കാർഡുകളുടെ മൂല്യം കൂട്ടിനോക്കി അവർക്ക് ലഭിച്ച സംഖ്യകളായി രേഖപ്പെടുത്തും. പരമാവധി കുറയുകയാണ് വേണ്ടത്. ഇങ്ങനെ തുടർന്നും കളി ആരംഭിക്കുകയും 500 എത്തുന്നവർ ആദ്യമാദ്യം കളിയിൽ നിന്ന് പുറത്തായി അവസാനം അവശേഷിക്കുന്ന ആൾ ജയിക്കുന്നു.

## ചരിത്രം
ഓഹിയോവിലെ ഒരു ബാർബർ ഷാപ്പ് ഉടമയായിരുന്ന മെർലി റോബിൻസ് ആണ് ഈ കളി കണ്ടുപിടിച്ചത്. അദ്ദേഹം പൊതുവെ കാർഡ് കളിയിൽ തല്പരനായിരുന്നു. 1971 ൽ ഒരു ദിവസം യൂനോ എന്ന ആശയം മനസ്സിലുദിക്കുകയും കുടുംബത്തോടൊപ്പം ആ കളി ആരംഭിക്കുകയും ചെയ്തു. പിന്നെ കൂട്ടുകാരിലേക്കും വ്യാപിച്ചു.ആദ്യം സ്വന്തമായി ഈ കളി വിൽപന നടത്തിയിരുന്ന റോബിൻസ് പിന്നീട് പ്രാദേശിക വ്യവസായികൾക്കും അതിന് ശേഷം International Games Inc നും അവകാശം കൈമാറി. 1992 ൽ ഇത് അന്താരാഷ്ട്രതലങ്ങളിലേക്ക് കൂടുതൽ വ്യാപിച്ചു.

## Official rules
thumb|യൂനോ കാർഡുകൾ

## കുറിപ്പുകൾ

## അവലംബം

## പുറം കണ്ണികൾ
* Official Mattel Uno site
* Uno Rules at UnoRules.com
* Uno Variations at UnoVariations.com
* Uno variants at pagat.com
* Uno News at Wonkavator
* Advanced UNO strategy at UNOtips.org
* BoardGameGeek

വർഗ്ഗം:ചീട്ടുകളികൾ
മൈസൂർ ചന്ദനസോപ്പ്

[250 px|right|thumb|മൈസൂർ ചന്ദനസോപ്പിനെക്കുറിച്ച് ''ജസ്റ്റിസ്'' എന്ന [ഇംഗ്ലീഷ് മാഗസീനിൽ 1937 ഓഗസ്റ്റ് 30-നു വന്ന പരസ്യം]]

ചന്ദനമരങ്ങളിൽ നിന്നു വേർതിരിച്ചെടുക്കുന്ന എണ്ണ  ചേർത്ത് നിർമ്മിക്കുന്ന പ്രത്യേക തരം സോപ്പ് ആണ് **മൈസൂർ ചന്ദന സോപ്പ്** (ഇംഗ്ലീഷ്: **Mysore Sandal Soap**; കന്നട: ಮೈಸೂರ್ ಸ್ಯಾಂಡಲ್ ಸೋಪ್). ബെംഗളൂരു ആസ്ഥാനമാക്കി പ്രവർത്തിക്കുന്ന കർണാടകാ സോപ്സ് ആൻഡ് ഡിറ്റർജന്റ്സ് ലിമിറ്റഡ് എന്ന സർക്കാർ സ്ഥാപനമാണ് ഇതു നിർമ്മിക്കുന്നത്.  മൈസൂരിലെ രാജാവായിരുന്ന നാൽവഡി കൃഷ്ണരാജ വോഡയാർ 1916-ൽ സ്ഥാപിച്ച ഈ കമ്പനി, കഴിഞ്ഞ നൂറ് വർഷങ്ങളായി സോപ്പ് ഉൽപ്പാദിപ്പിച്ചു വരികയാണ്. സോപ്പിന്റെ ഗുണമേന്മ ഉറപ്പുവരുത്തുന്നതിനും ദുരുപയോഗം തടയുന്നതിനുമായി ഇതിനെ ഭൂപ്രദേശ സൂചികാ പട്ടികയിൽ ഉൾപ്പെടുത്തിരിക്കുന്നു. 2006-ൽ ഇന്ത്യൻ ക്രിക്കറ്റ് താരം മഹേന്ദ്ര സിങ് ധോണിയെ സോപ്പിന്റെ ബ്രാൻഡ് അംബാസഡറായി നിയമിച്ചിരുന്നു.

## ചരിത്രം
ചന്ദനമരങ്ങൾക്കു പേരുകേട്ട സ്ഥലമാണ് മൈസൂർ. 20-ആം നൂറ്റാണ്ടിന്റെ തുടക്കത്തിൽ മൈസൂരിൽ നിന്നും യൂറോപ്പിലേക്ക് വൻതോതിൽ ചന്ദനമരങ്ങൾ കയറ്റുമതി ചെയ്തിരുന്നു. ഒന്നാം ലോകമഹായുദ്ധകാലത്ത് യൂറോപ്പിലേക്ക് ചന്ദനമരങ്ങൾ കയറ്റുമതി ചെയ്യാൻ കഴിയാതെവന്നതോടെ മൈസൂരിലെ രാജാവ് നാൽവഡി കൃഷ്ണരാജ വോഡയാർ, ഇവ ഉപയോഗിച്ച് ഒരു വ്യവസായം തുടങ്ങുവാൻ തീരുമാനിച്ചു. ചന്ദനമരങ്ങളിൽ നിന്നെടുക്കുന്ന പ്രത്യേക എണ്ണ കൊണ്ടു  സോപ്പ് നിർമ്മിക്കുന്നതിനായി 1916-ൽ ബെംഗളൂരുവിൽ അദ്ദേഹം ഒരു ഫാക്ടറി സ്ഥാപിച്ചു. അതേവർഷം തന്നെ എണ്ണ ഉൽപ്പാദനത്തിനായി മറ്റൊരു ഫാക്ടറി കൂടി പ്രവർത്തനം ആരംഭിച്ചു. 1944-ൽ ഷിമോഗയിൽ രണ്ടാമത്തെ എണ്ണക്കമ്പനിയും നിലവിൽ വന്നു. കർണാടകയിലെ നാട്ടുരാജ്യങ്ങളുടെ സംയോജനത്തിനു ശേഷം ഈ ഫാക്ടറികളെല്ലാം സർക്കാരിന്റെ ഉടമസ്ഥതയിലായി. 1980-ൽ മൂന്നു ഫാക്ടറികളെയും ഒരുമിപ്പിച്ചുകൊണ്ട് **കർണാടകാ സോപ്പ്സ് ആൻഡ് ഡിറ്റർജന്റ്സ് ലിമിറ്റഡ്** എന്ന പേരിൽ കമ്പനി പ്രവർത്തനം തുടർന്നു. ചന്ദനസോപ്പ് കൂടാതെ ചന്ദനത്തിരികൾ, ടാൽക്കം പൗഡർ, ഡിറ്റർജന്റ്സ് തുടങ്ങിയവയും കമ്പനി ഉൽപ്പാദിപ്പിക്കുന്നുണ്ട്.

## വ്യാപാരം

2006 മാർച്ചിലെ കണക്കനുസരിച്ച്, പ്രതിവർഷം ഇന്ത്യയിൽ  ഉൽപ്പാദിപ്പിക്കുന്ന നാലരലക്ഷം ടൺ സോപ്പിൽ 6500 ടണ്ണും മൈസൂർ ചന്ദനസോപ്പാണ്. വർഷംതോറും 26,000 ടൺ സോപ്പ് വരെ ഉൽപ്പാദിപ്പിക്കുവാനുള്ള ശേഷി കമ്പനിക്കുണ്ട്. കർണാടക കൂടാതെ ആന്ധ്രാപ്രദേശ്, തമിഴ്നാട് എന്നീ സംസ്ഥാനങ്ങളാണ് സോപ്പിന്റെ പ്രധാന ഉപഭോക്താക്കൾ.

## അവലംബം

## പുറംകണ്ണികൾ
* Mysore Sandal Soap Website
* Detergents and Soaps Marketplace

വർഗ്ഗം:സൗന്ദര്യവർദ്ധക വസ്തുക്കൾ
വർഗ്ഗം:കർണാടകയിലെ ഭൂപ്രദേശസൂചികകൾ
വർഗ്ഗം:മൈസൂർ
ഓഫ് ദ വാൾ

അമേരിക്കൻ സംഗീതജ്ഞനായ മൈക്കൽ ജാക്സന്റെ അഞ്ചാമത്തെ സ്റ്റുഡിയോ ആൽബമാണ് **ഓഫ് ദ വാൾ**.ഏറെ വിമർശക പ്രീതി നേടിയ ദ വിസ് എന്ന ചലചിത്രത്തിലെ പ്രകടനത്തിനു ശേഷം പുറത്തിറങ്ങിയ ഈ ആൽബം 1979ൽ എപിക് റെക്കോഡ് വഴി ആണ് പുറത്തിറങ്ങിയത്.

ഈ ആൽബത്തിനു വേണ്ടി ജാക്സൺ ക്വിന്സീ ജോൺസ്, പോൾ മക്കാർട്ട്നി, സ്റ്റിവി വണ്ടർ ,റോഡ് ടെമ്പൊർറ്റ് എന്നീ കലാകാരന്മാരോടു സഹകരിച്ചു.  ആദ്യമായി ഗ്രാമി നേടിയ *ഡോണ്ട് സ്റ്റോപ് ടിൽ യു ഗെറ്റ് ഇനഫ്* എന്ന ഗാനമടക്കം മൂന്നു ഗാനങ്ങൾ രചിച്ചത് ജാക്സൺ ആയിരുന്നു.ഈ ആൽബം ഗായകൻ എന്ന നിലയിൽ ജാക്സണു വളരയധികം അഭിനന്ദനങ്ങൾ നേടികൊടുത്തു.

ബിൽബോഡ് ടോപ് 100 ലെ ആദ്യ പത്തിൽ നാല് ഗാനങ്ങൾ (രണ്ട് നമ്പർ വൺ അടക്കം) ആദ്യമായി വരുന്നത് ഓഫ് ദ വാളിൽ നിന്നാണ്. ലോകമെമ്പാടുമായി 2 കോടിയിലേറെ കോപ്പികൾ വിറ്റഴിച്ച ഈ ആൽബം ഏറ്റവും കൂടുതൽ വിൽക്കപ്പെട്ട ആൽബങ്ങളിൽ ഒന്നാണ്  .കൂടാതെ എക്കാലത്തെയും മികച്ച ആൽബങ്ങളിൽ ഒന്നായി ഗ്രാമി ഹാൾ ഓഫ് ഫെയ്മിൽ ചേർക്കപെടുകയും റോളിംഗ് സ്റ്റോൺ മാഗസിൻ അടക്കം വിവിധ മാഗസിനുകൾ തങ്ങളുടെ എക്കാലത്തെയും മികച്ച ആൽബങ്ങളുടെ പട്ടികയിൽ ഉൾപ്പെടുത്തിയിട്ടുണ്ട്.
## അവലംബങ്ങൾ

* 
* History of the album; recording, production, conception, aftermath etc. at AllMichaelJackson.com 

വർഗ്ഗം:സംഗീത ആൽബങ്ങൾ
വർഗ്ഗം:മൈക്കൽ ജാക്സൺ
പുള്ളിപ്പച്ചിലപ്പാറാൻ

തമിഴ്‌നാട്ടിലെയും കേരളത്തിലെയും ആനമലയിൽ കാണുന്ന തദ്ദേശവാസിയായ ഒരു തവളയാണ് **പച്ചക്കടുവ** എന്നും വിളിക്കുന്ന **പുള്ളിപ്പച്ചിലപ്പാറാൻ**. . ആനമലയിലെ പറക്കും തവള, തെറ്റായ മലബാർ പറക്കും തവള എന്നെല്ലാം വിളിക്കപ്പെടുന്നു. വായുവിലൂടെ ചെരിഞ്ഞ് പറക്കുന്നപോലെ താഴേക്ക് വരാൻ കഴിവുള്ള ഒരു തവളയാണിത്. മധ്യരേഖാപ്രദേശത്തെ ഈർപ്പം നിറഞ്ഞ കാടുകളിലും ശുദ്ധജലചതുപ്പുകളിലുമാണ് ഇവ വസിക്കുന്നത്. പശ്ചിമഘട്ടത്തിലെ ഇന്ദിരാഗാന്ധി ദേശീയോദ്യാനത്തിന്റെ 100 ചതുരശ്രകിലോമീറ്റർ വിസ്തൃതിയിലേ ഇതിനെ കാണാറുള്ളൂ. താൽക്കാലിക ജലാശയങ്ങളുടെ മീതെ തൂങ്ങിക്കിടക്കുന്ന പച്ചിലച്ചർത്തുകളിൽ വച്ച് ഇണചേരുന്ന ഇവ അവിടെ ഇലകളിൽ മുട്ടയിടുകയും ആ ഇലകൾ കൂട്ടിയൊട്ടിച്ച് മുട്ടകളെ സംരക്ഷിക്കുകയും ചെയ്യും. മുട്ട വിരിഞ്ഞുവരുന്ന വാൽമാക്രികൾ താഴെയുള്ള വെള്ളത്തിലാണ് വളരുന്നത്. ജീവിക്കുന്ന ഇടത്തിന്റെ നാശത്താൽ ഗുരുതരമായ വംശനാശഭീഷണി നേരിടുന്നു.

## ഇതും കാണുക
* ഇളിത്തേമ്പൻ തവള

## അവലംബം

## പുറത്തേക്കുള്ള കണ്ണികൾ

വർഗ്ഗം:തവളകൾ
വർഗ്ഗം:കേരളത്തിലെ തവളകൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ
ലോഹാന്റ് ബാഗ്ബു

**ലോഹാന്റ് ബാഗ്ബു**, **Laurent  Gbagbo** (ഗാനോ ഭയ്ത്:  ; ; born 31 May 1945) 2000 മുതൽ 2011 അറസ്റ്റു ചെയ്യുന്നതു വരെ ഐവറി കോസ്റ്റിന്റെ പ്രസിഡന്റ് ആയിരുന്നു. ഇന്ന് അദ്ദേഹം യുദ്ധകുറ്റങ്ങൾക്കെതിരെ ഇന്റർനാഷണൽ ക്രിമിനൽ കോടതിയിൽ കുറ്റവിചാരണ നേരിടുന്നു.  

ഒരു ചരിത്രകരനും, രസതത്രജ്ഞനും ഭൗതികശാസ്ത്രജ്ഞനും ആണദ്ദേഹം.1970 കളിലും പിന്നീീട് 1990 ലും അദ്ദേഹത്തെ വിപ്ലവകാരിയായി ചിത്രീകരിച്ച് ഭരണകൂടം ജയിലിലടച്ചു. സംഘടനാ ശ്രമങ്ങൾ നടത്തിയതിന്റെ പേരിൽ 1980 മുതൽ  ഫ്രാൻസിൽ ഒളിവ് ജീവിതം നയിക്കേണ്ടി വന്നു.   1982-ൽ  ഐവോറീയ പോപുലർ ഫ്രണ്ട് സ്ഥാപിച്ച ഗാഗ്ബു, 1990-ൽ ഫെലിക്സ് യൂഫട്ട് വെനി ക്കെതിരെ പ്രസിഡന്റ് സ്ഥാനത്തിനായി മത്സരിച്ചുവെങ്കിലും പരാജിതനായി. 1990 ൽ ഐവൊറി കോസ്റ്റിലെ നാഷണൽ അസംബ്ലിയിൽ ഒരു സീറ്റ് നേടാൻ അദ്ദേഹത്തിനു സാധിച്ചു.

## പരാമർശങ്ങൾ
റോക്ക് ആൻഡ് റോൾ ഹോൾ ഓഫ് ഫെയിം

**റോക്ക് ആൻഡ് റോൾ ഹാൾ ഫെയിം മ്യൂസിയം**  അമേരിക്കയിലെ ഒഹായോയിൽ ഈറീ തടാകത്തിന്റെ കരയിൽ  സ്ഥിതി ചെയ്യുന്ന ഒരു മ്യൂസിയമാണ്. ഇത് സംഗീത വ്യവസായത്തെ ഏറ്റവും സ്വാധീനിക്കുകയും അതിന്റെ വളർച്ചക്ക് വളരെയധികം സഹായിക്കുകയും ചെയ്തിട്ടുള  കലാകാരന്മാർ, സംവിധായകന്മാർ, എൻജിനീയർമാർ തുടങ്ങിയവർക്കു വേണ്ടി സമർപ്പിച്ചിട്ടുള്ളതാണ്.
## അവലംബം

* 
* Library and Archives
* SiriusXM.com: Rock and Roll Hall of Fame Radio 

വർഗ്ഗം:മ്യൂസിയങ്ങൾ
കൊയ്മ

ഗുരുതരമായ വംശനാശഭീഷണിയിലുള്ള ഒരു മൽസ്യമാണ് **കൊയ്മ** .1982 -ൽ തിയോഡർ റ്റി നൽബന്തും ബനറസ്ക്യൂവും കൂടി കണ്ടുപിടിച്ച ഒരു മൽസ്യമാണിത് . ഇന്ദിരാഗാന്ധി ദേശീയോദ്യാനത്തിൽ മാത്രമേ ഇതിനെ കാണുന്നുള്ളൂ.

## അവലംബം

## പുറത്തേക്കുള്ള കണ്ണികൾ
*http://www.catalogueoflife.org/annual-checklist/2011/search/all/key/mesonoemacheilus+herrei/match/1|title= Species 2000 & ITIS Catalogue of Life: 2011 Annual Checklist.|retrieved= 24 September 2012 |author= Bisby F.A., Roskov Y.R., Orrell T.M., Nicolson D., Paglinawan L.E., Bailly N., Kirk P.M., Bourgoin T., Baillargeon G., Ouvrard D. (red.)|date= 2011|work= |publisher=Species 2000: Reading, UK.}}
*Jayaram, K.C. (1999) The freshwater fishes of the Indian region., Narendra Publishing House, Delhi-110006, India. 551 p.
**FishBase*. Froese R. & Pauly D. (eds), 2011-06-14
* http://www.catalogueoflife.org/annual-checklist/2011/search/all/key/mesonoemacheilus+herrei/match/1

വർഗ്ഗം:മത്സ്യങ്ങൾ
സർവ ശിക്ഷാ അഭിയാൻ

ആഗോള നിലവാരത്തിലുള്ള അടിസ്ഥാന വിദ്യാഭ്യാസത്തിലൂന്നിയ ഭാരത സർക്കാർ പദ്ധതിയാണ് **സർവ ശിക്ഷാ അഭിയാൻ (Sarva Shiksha Abhiyan)** അഥവാ എസ്.എസ്.എ. (SSA). 
2000-2001 വർഷത്തിലാണ് ആരംഭിച്ചതെങ്കിലും ജില്ലാ പ്രാഥമിക വിദ്യാഭാസ പദ്ധതി (DPEP) എന്ന പേരിൽ ഇതിന് സമാനമായ പദ്ധതി 1993-1994 വർഷം മുതൽ തന്നെ നിലവിലുണ്ടായിരുന്നു. ഈ പദ്ധതി ഇന്ത്യയിലെ 18 സംസ്ഥാനങ്ങളിലായി 272 ജില്ലകളിൽ ആരംഭിച്ചിരുന്നു. പദ്ധതിയുടെ ചെലവിന്റെ 85 ശതമാനം കേന്ദ്ര സർക്കാറും ബാക്കി സംസ്ഥാന സർക്കാറുമാണ് വഹിക്കുന്നത്.

## ഫണ്ട്
2011-12 വർഷം ഭാരത സർക്കാർ ₹21000 കോടി രൂപ സർവശിക്ഷാ അഭിയാൻ പദ്ധതിക്കായി അനുവദിച്ചു.

## പ്രത്യേകതകൾ
# വ്യക്തമായ പുറംചട്ടയോട് കൂടിയുള്ള ആഗോള അടിസ്ഥാന വിദ്യാഭ്യാസം
# രാജ്യത്തുടനീളം ഗുണനിലവാരമുള്ള വിദ്യാഭ്യാസം.
# അടിസ്ഥാന വിദ്യാഭ്യാസത്തിലൂടെ സാമൂഹിക നീതിയുടെ വിഭാവനം
# കേന്ദ്ര സംസ്ഥാന തദ്ദേശ സർക്കാറുകളുടെ കൂട്ടായ പ്രവർത്തനം.
# സംസ്ഥാന ഭരണകൂടത്തിന്റെ അടിസ്ഥാന വിദ്യാഭ്യാസ നയങ്ങളേയും ലക്ഷ്യങ്ങളേയും പരിപോഷിപ്പിക്കാനുള്ള അവസരം.

## ലക്ഷ്യങ്ങൾ
# 2005 വർഷം വരെ മുഴുവൻ വിദ്യാലയങ്ങളിലും നടപ്പിലാക്കുക.
# സന്തോഷജനകമായ ജീവിതത്തിനായി വിദ്യാഭാസത്തിന് ഊന്നൽ നൽകുക.
# സാമൂഹിക ലിംഗ വിവേചനങ്ങൾ തുടച്ചു നീക്കി ഏവർക്കും അടിസ്ഥാന വിദ്യാഭ്യാസം.
# സ്കൂളുകൾ നിലവിലില്ലാത്ത സ്ഥലങ്ങളിൽ വിദ്യാലയങ്ങൾ സ്ഥാപിക്കുക.
# സ്കൂളുകളിൽ അടിസ്ഥാന സൗകര്യങ്ങൾ ഒരുക്കുകയും നിലവിലുള്ളവ മെച്ചപ്പെടുത്തുകയും ചെയ്യുക.

## പ്രവർത്തനം
* ബ്ലോക്ക് റിസോഴ്‌സ് സെന്റർ (ബി.ആർ.സി.):ജില്ലാ സർവശിക്ഷാ അഭിയാന്റെ കീഴിൽ ഉപജില്ലാ അടിസ്ഥാനത്തിൽ പ്രവർത്തിക്കുന്ന സ്ഥാപനമാണിത്. ഈ സ്ഥാപനത്തിന്റെ മുഖ്യാധികാരി ബ്ലോക്ക് പ്രോഗ്രാം ഓഫീസർ (ബി.പി.ഒ.) ആണ്.
* ക്ലസ്റ്റർ റിസോഴ്‌സ് സെന്റർ (സി.ആർ.സി.):പഞ്ചായത്ത് തലത്തിൽ പ്രവർത്തിക്കുന്ന എസ്.എസ്.എ.യുടെ സ്ഥാപനമാണിത്.

## അവലംബം

## പുറംകണ്ണികൾ
* ഔദ്യോഗിക വെബ്സൈറ്റ് 

വർഗ്ഗം:ഭാരതസർക്കാരിന്റെ വിദ്യാഭ്യാസ പദ്ധതികൾ
കാളക്കൊടിയൻ

ആക്റ്റിനോറ്റെറിജീ വിഭാഗത്തിൽപ്പെട്ട, പശ്ചിമഘട്ടതദ്ദേശവാസിയായ ഒരു മത്സ്യമാണ് **കാളക്കൊടിയൻ**. . വംശനാശ സാദ്ധ്യതയുള്ള ഒരു മത്സ്യമാണിത്. ഇവ താമസിക്കുന്ന ഇടങ്ങളുടെ ശോഷണവും നിയമവിരുദ്ധമായി അലങ്കാര ആവശ്യങ്ങൾക്കുവേണ്ടി ശേഖരിക്കുന്നതും ഇവയുടെ നിലനിൽപ്പ് ഭീതിയിലാക്കുന്നു. നേത്രാവതി, ഭവാനി, ചാലക്കുടിപ്പുഴ, കല്ലട നദി, മണിമലയാർ എന്നിവിടങ്ങളിൽ നിന്നും ഇതിനെ കണ്ടെത്തിയിട്ടുണ്ട്. പതുക്കെയും വേഗത്തിലും ഒഴുകുന്ന നദികളിൽ ഇവയ്ക്ക് ജീവിക്കാൻ കഴിയും. പുഴുക്കൾ, പ്രാണികൾ, കൊഞ്ചുകൾ, സസ്യാവശിഷ്ടങ്ങൾ എന്നിവയെല്ലാം ഈ മത്സ്യം ഭക്ഷിക്കുന്നു. ഉരുളൻ പരൽ എന്ന തെറ്റായ പേരിൽ ഇതിനെ അലങ്കാരമത്സ്യമായി വർഷങ്ങളോളം വിദേശത്തേക്ക് കടത്തിയിട്ടുണ്ട്. ഭവാനിപ്പുഴയും ചാലക്കുടിപ്പുഴയും മലിനമാവുന്നതും അതിരപ്പള്ളിയിൽ നിർമ്മിക്കാൻ ശ്രമിക്കുന്ന ജലവൈദ്യതപദ്ധതിയും ഈ മത്സ്യത്ത്ന്റെ നിലനിൽപ്പിനു ഭീഷണിയാണ്. 

## അവലംബം

## പുറത്തേക്കുള്ള കണ്ണികൾ

വർഗ്ഗം:മൽസ്യങ്ങൾ - അപൂർണ്ണലേഖനങ്ങൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ
ഹാർവാർഡ് സർവകലാശാല

ലോകത്തിലെ പ്രശസ്തമായ ഒരു സർവകലാശാലയാണ് അമേരിക്കയിലെ മസാച്യുസെറ്റ്സിൽ കേംബ്രിഡ്ജിൽ സ്ഥിതിചെയ്യുന്ന **ഹാർവാർഡ് സർവകലാശാല**(**Harvard University**) ഒരു സ്വകാര്യ ഐവി ലീഗ് സർവകലാശാലയായ ഇത് 1636-ലാണ് സ്ഥാപിതമായത്. അമേരിക്കൻ ഐക്യനാടുകളിലെ ആദ്യത്തെ ഉപരിപഠനസ്ഥാപനമായ ഹാർവാർഡിന്റെ  ചരിത്രവും സ്വാധീനവും ധനസമ്പത്തുമാണ് ഇതിലെ ലോകത്തിലെ ഏറ്റവും മികച്ച  സർവകലാശാലകളിലൊന്നാക്കിത്തീർക്കുന്നത്. ആദ്യകാലത്ത് കൺഗ്രഷനൽ, യൂണിറ്റേറിയൻ പുരോഹിതരെ പരിശീലിപ്പിച്ചു വന്നിരുന്നുവെങ്കിലും 18-ആം നൂറ്റാണ്ടോടെ ഈ സ്ഥാപനം മതനിരപേക്ഷത കൈവരിക്കുകയും 19-ആം നൂറ്റാണ്ടോടെ ബോസ്റ്റണിലെ ഉന്നതവർഗ്ഗക്കാരുടെയിടയിലെ മുഖ്യ സാംസ്കാരികകേന്ദ്രമായി വളരുകയും ചെയ്തു.

 

അമേരിക്കൻ ആഭ്യന്തര യുദ്ധത്തിനുശേഷം, പ്രസിഡന്റ് എലിയറ്റ് തന്റെ ദീർഘകാലം നീണ്ടുനിന്ന (1869–1909) ഭരണകാലത്ത്  ഹാർവാർഡിനെ ഒരു മികച്ച ഗവേഷണ സർവകലാശാലയാക്കി. 

## അവലംബം


വർഗ്ഗം:മസാച്യുസെറ്റ്സ് സംസ്ഥാനത്തെ സർവ്വകലാശാലകൾ
വർഗ്ഗം:ഹാർവാർഡ് സർവകലാശാല
വർഗ്ഗം:ഐവി ലീഗ്
ഞെഴു

പശ്ചിമഘട്ടതദ്ദേശവാസിയായ ഒരു മൽസ്യമാണ് **കല്ലേമുട്ടി** എന്നും വിളിക്കുന്ന **ഞെഴു**.. ആവാസവ്യവസ്ഥയുടെ നാശം, വിനാശകരമായ  മൽസ്യബന്ധനരീതികൾ, പരിസ്ഥിതിമലിനീകരണം, അന്യദേശക്കാരായ മൽസ്യങ്ങളുടെ കടന്നുകയറ്റം എന്നിവയാലെല്ലാം ഈ മൽസ്യം വംശനാശഭീഷണി നേരിടുന്നു. 500 ചതുരശ്രകിലോമീറ്ററിൽ താഴെയുള്ള ചാലക്കുടിപ്പുഴയുടെ ഒരു പ്രദേശമാണ് ഇതിന്റെ പ്രധാന ആവാസകേന്ദ്രം.  അതിരപ്പള്ളിയിൽ നിർമ്മിക്കാൻ ശ്രമിക്കുന്ന ജലവൈദ്യതപദ്ധതിയും ഈ മൽസ്യത്തിന്റെ നിലനിൽപ്പിനു ഭീഷണിയാണ്. പെരിയാർ, ചാലക്കുടിപ്പുഴ, പമ്പ, അച്ചൻ‌കോവിൽ എന്നീ നദികളിൽ ഇവയെ കണ്ടെത്തിയിട്ടുണ്ട്. അടുത്തകാലത്ത് നടന്ന ഒരു പഠനത്തിൽ പെരിയാറിൽ നിന്നും അനുവദനീയമായതിൽ കൂടുതൽ ഇവയെ പിടിക്കുന്നതായി മനസ്സിലായി. ഒക്ടോബർ മുതൽ ഡിസമ്പർ വരെയുള്ള മാസങ്ങളിലാണ് പ്രജനനം നടക്കുന്നത്. ആദിവാസികളും വനവാസികളും ഇവയെ ഭക്ഷണത്തിനായി പിടിക്കാറുണ്ട്. കാർഷിക/ഗാർഹിക മാലിന്യങ്ങളാലും തോട്ട പൊട്ടിച്ചും വിഷം കലർത്തിയും മീൻ പിടിക്കുന്നരീതികൊണ്ടും അലങ്കാര ആവശ്യങ്ങൾക്ക് പിടിക്കുന്നതുകൊണ്ടും ഇവയുടെ നിലനിൽപ്പ് അപകടത്തിലാണ്.

## അവലംബം

## പുറത്തേക്കുള്ള കണ്ണികൾ
* http://www.fishbase.se/summary/55606
* http://indiabiodiversity.org/species/show/232308/?max=8&offset=0&classification=265799&taxon=53241&view=grid
* http://www.seriouslyfish.com/species/garra-surendranathanii/

വർഗ്ഗം:മത്സ്യങ്ങൾ
തേവുകൊട്ട

പഴയ കാലത്ത് കർഷകർ ജലസേചനത്തിനായി ഉപയോഗിച്ചിരുന്ന ഒരു ഉപകരണമാണ് **തേവുകൊട്ട** . ഉയരം കൂടിയ മരക്കാലുകൾ നാട്ടി അതിന്റെ താഴ്ഭാഗത്തായി മരം കൊണ്ടുള്ള (ചിലപ്പോൾ തകര കൊണ്ടും ഉള്ള) തേവുകൊട്ട ഘടിപ്പിക്കും. തേവുകൊട്ടക്ക് താഴ്ഭാഗത്ത് ഇരുവശത്തേക്ക് കയറുകൾ ഉണ്ടാകും. ഈ കയറുകളിൽ ഓരോന്നിലും ഓരോ ആളുകൾ പിടിച്ച് വെള്ളമുള്ള പ്രദേശത്തേക്ക് കൊട്ട താഴ്ത്തി വെള്ളം വേണ്ട ഭാഗത്തേക്ക് വലിച്ചാണ് ഇത് പ്രവർത്തിപ്പിക്കുന്നത്. ഉയർന്ന പ്രദേശങ്ങളിൽ നിന്ന് താഴ്ഭാഗത്തേക്ക് ചാലുകൾ കീറിയായിരുന്നു വെള്ളമെത്തിച്ചിരുന്നത്. എന്നാൽ താഴ്ഭാഗത്ത് നിന്ന് ഉയർന്ന ഭൂമിയിലേക്ക്- കൂടുതലും പാടത്തു നിന്ന് കരഭൂമിയിലേക്ക്- വെള്ളമെത്തിക്കാൻ തേവുകൊട്ട സംവിധാനം ഉപയോഗിച്ചിരുന്നു.

## പ്രവർത്തനം
ഇരുമ്പ് തകരം കൊണ്ടോ മരം കൊണ്ടോ ഉള്ള തേവുകൊട്ട പ്രവർത്തിപ്പിക്കൽ ഒരു പ്രയാസമേറിയ പണിയാണ്. കൊട്ടയുടെ ഇരു വശങ്ങളിൽ കയർ കെട്ടാനുള്ള പിടിയുണ്ടാകും. ഈ പിടിയിലൂടെ കയർ രണ്ട് മടക്കുകളായി ഇട്ട് (ഇരു വശങ്ങളിലും) വെള്ളമുള്ളപ്രദേശത്തേക്കു താഴ്ത്തി വെള്ളമെത്തിക്കേണ്ടിടത്തേക്ക് വീശി ഒഴിക്കുന്നത് ഒരു ശ്രമകരമായ ജോലിയാണ്. ഇരു വശങ്ങളിലുമുള്ള കയറുകളിൽ രണ്ട് പേർ പിടിച്ചുവലിച്ചാണ് ഇത് പ്രവർത്തിപ്പിക്കുന്നത്. നല്ല ആരോഗ്യമുള്ളവർക്കേ ഇത് കൂടുതൽ നേരം പ്രവർത്തിപ്പിക്കാൻ സാധിക്കൂ. ഇത് നല്ലൊരു വ്യായാമമുറകൂടിയായിരുന്നു.

## അവലംബം

വർഗ്ഗം:പഴയകാല കാർഷിക ഉപകരണങ്ങൾ
വർഗ്ഗം:കാർഷികോപകരണങ്ങൾ
വർഗ്ഗം:ജലസേചനം
യർഗ്ഗൻ ക്ലോപ്പ്

ഒരു മുൻ ജർമ്മൻ ഫുട്ബോൾ കളിക്കാരനും ഇപ്പോഴത്തെ ലിവർപൂൾ ഫുട്ബോൾ ക്ലബ്ബിന്റെ പരിശീലകനും ആണ് **യർഗ്ഗൻ ക്ലോപ്പ് (Jürgen Klopp)** ( എന്ന പേരിലറിയപ്പെടുന്ന **യർഗ്ഗൻ നോർബെർട്ട് ക്ലോപ്പ്** (ജനനം: 1967 ജൂൺ 16). ജർമ്മൻ ക്ലബ്ബായ മെയ്ൻസിനു വേണ്ടി 12 വർഷം കളിച്ചതിന് ശേഷം ഇതേ ക്ലബ്ബിനെ പരിശീലിപ്പിചുകൊണ്ടാണ് ഇദ്ദേഹത്തിന്റെ പരിശീലനജീവിതം ആരംഭിക്കുന്നത്. ഇക്കാലയളവിൽ അവർ ബുണ്ടെസ്‌ലിഗായിലേക്ക് സ്ഥാനക്കയറ്റം നേടി. 2008ൽ ബൊറൂസ്സിയ ഡോർട്ട്മുണ്ടിലേയ്ക്ക് മാറിയ ക്ലോപ്പ് 2011ലും 2012ലും ജർമ്മൻ ലീഗ് കിരീടങ്ങളിലേയ്ക്കും ജർമ്മൻ കപ്പ്(2012), ജർമ്മൻ സൂപ്പർ കപ്പ് (2008,2013,2014) എന്നിവയിലുമായി തുടർവിജയങ്ങളിലെയ്ക്ക് ക്ലബ്ബിനെ നയിച്ചു. 2013ൽ ചാമ്പ്യൻസ് ലീഗിൽ റണ്ണേഴ്സപ്പായും ഡോർട്ട്മുണ്ട് മാറി. 2011ലും 2012ലും *ജർമ്മൻ ഫുട്ബോൾ മാനേജർ ഓഫ് ദ് ഇയർ പുരസ്കാരം* നേടിയ ക്ലോപ്പ് ഡോർട്ട്മുണ്ടിന്റെ ചരിത്രത്തിലെ ഏറ്റവും കൂടുതൽ കാലം സേവനമനുഷ്ടിച്ച പരിശീലകനാണ്.2015ൽ ഡോർട്ട്മുണ്ട് വിട്ട ഇദ്ദേഹം ഇപ്പോൾ ഇംഗ്ലീഷ് ഫുട്ബോൾ ക്ലബ്ബായ ലിവർപൂളിന്റെ പരിശീലകനാണ്.

## അംഗീകാരങ്ങൾ
### പരിശീലകൻ

;ബൊറൂസ്സിയ ഡോർട്ട്മുണ്ട്
* ബുണ്ടെസ്‌ലിഗാ: 2010–11, 2011–12
* ജർമ്മൻ കപ്പ്: 2011–12
* ജർമ്മൻ സൂപ്പർ കപ്പ്:  2013, 2014
* യുവേഫ ചാമ്പ്യൻസ് ലീഗ് (Runners–up): 2012–13

;ലിവർപൂൾ

*പ്രീമിയർ ലീഗ്: 2019–20
*യുവേഫ ചാമ്പ്യൻസ് ലീഗ്: 2018–19
*യുവേഫ സൂപ്പർ കപ്പ്: 2019
*ഫിഫ ക്ലബ്ബ് ലോകകപ്പ്: 2019

### വ്യക്തിഗതം
* ജർമ്മൻ ഫുട്ബോൾ മാനേജർ ഓഫ് ദ് ഇയർ:2011, 2012
* ഫിഫ വേൾഡ് കോച്ച് ഓഫ് ദ് ഇയർ – രണ്ടാം സ്ഥാനം: 2013

## അവലംബം

## പുറത്തേയ്ക്കുള്ള കണ്ണികൾ

* Jürgen Klopp  at Goal.com

വർഗ്ഗം:ജീവിച്ചിരിക്കുന്നവർ വർഗ്ഗം:ഫുട്ബോൾ മാനേജർമാർ വർഗ്ഗം:1967-ൽ ജനിച്ചവർ
എഡ്വാർഡ് ടേർണർ ബെന്നെറ്റ്

**എഡ്വാർഡ് ടേർണർ ബെന്നെറ്റ്**(6 January 1797 – 21 August 1836) ഇംഗ്ലിഷുകാരനായ ജന്തുശാസ്ത്രജ്ഞനായിരുന്നു. അദ്ദേഹം ഒരു എഴുത്തുകാരനും കൂടിയായിരുന്നു. പ്രശസ്ത സസ്യശാസ്ത്രജ്ഞനായിരുന്ന ജോൺ ജോസഫ് ബെന്നെറ്റിന്റെ മൂത്തസഹോദരനുമായിരുന്നു. 

ബെന്നെറ്റ് ഹാക്നിയിൽ ജനിച്ചു. ഒരു സർജനായി പ്രവർത്തിച്ചെങ്കിലും അദ്ദേഹത്തിനു ജന്തുശാസ്ത്രത്തിലായിരുന്നു കൂടുതൽ കമ്പം. 1822ൽ അദ്ദേഹം ഒരു എന്റമോലജിക്കൽ സൊസൈറ്റിയുണ്ടാക്കാൻ ശ്രമിച്ചു. പിന്നീട് ഇത് ലിന്നിയൻ സൊസൈറ്റിയുമായി ബന്ധപ്പെട്ട ഒരു ജന്തുശാസ്ത്ര സൊസൈറ്റിയായിത്തീർന്നു. ഈ സംഘടനയാണ് പിന്നീട് ലണ്ടൻ സുവോളജിക്കൽ സൊസൈറ്റിയായി മാറിയത്. 1831 മുതൽ 1836 വരെ അദ്ദേഹം അതിന്റെ സിക്രട്ടറിയായി പ്രവർത്തിച്ചു. 

The Tower Menagerie (1829) and The Gardens and Menagerie of the Zoological Society (1831) എന്നീ ഗ്രന്ഥങ്ങൾ പ്രസിദ്ധികരിച്ചു. 
## അവലംബം

[Category:English zoologists]]
ജോർജ്ജ് ബന്താം

**ജോർജ്ജ് ബന്താം**(22 സെപ്റ്റംബർ 1800 – 10 സെപ്റ്റംബർ  1884) ഇംഗ്ലിഷുകാരനായ പ്രമുഖ സസ്യശാസ്ത്രജ്ഞനാകുന്നു. 
## ജീവചരിത്രം
1800 സെപ്റ്റംബർ 22നു ബന്താം പ്ലിമത്തിലെ സ്റ്റോക്ക് എന്ന സ്ഥലത്തു ജനിച്ചു. നാവിക ആർചിടെക്റ്റ് ആയിരുന്ന സർ സാമുവൽ ബന്താം ആയിരുന്നു. അദ്ദേഹം ഒരു സ്കൂളിലോ കോളജിലോ പോയിട്ടില്ല. എങ്കിലും വളരെചെറുപ്പത്തിൽത്തന്നെ താൻ ഏറ്റെടുക്കുന്ന വിഷയം എന്തായാലും അതിൽ മുഴുകി പ്രവർത്തിക്കാൻ കഴിഞ്ഞിരുന്നു. ഭാഷാവിജ്ഞാനമായിരുന്നു അദ്ദേഹം അതീവ തല്പരനായിരുന്ന വിഷയം. ഏഴു വയസ്സായപ്പോഴെ അദ്ദേഹം ഫ്രഞ്ച്, ജർമ്മൻ, റഷ്യൻ എന്നീ ഭാഷകളിൽ പ്രാവീണ്യം നേടി. കുറച്ചുകൂടി കഴിഞ്ഞപ്പോൾ ത്തന്നെ സ്വീഡനിലുള്ള തന്റെ ഹ്രസ്വസന്ദർശനത്തിലും താമസത്തിനുമിടയ്ക്ക് അദ്ദേഹം സ്വീഡിഷ് ഭാഷയും പഠിച്ചു. ഫ്രാൻസിലെത്തിയ അദ്ദേഹം ചെറുപ്രായത്തിൽത്തന്നെ ഹിബ്രു ഭാഷയും ഗണിതവും പഠിച്ചു. 

## പരിണാമത്തെപ്പറ്റി അദ്ദേഹത്തിന്റെ വീക്ഷണം
അദ്ദേഹത്തിന്റെ അടുത്ത സുഹൃത്തായ ജോസഫ് ഡാൽടൺ ഹൂക്കർ ഡാർവിന്റെ അടുത്ത സുഹൃത്തായിരുന്നു. സാവധാനത്തിൽ അദ്ദേഹം ഡാർവ്വിന്റെ പരിണാമസിദ്ധാന്തത്തിൽ അകൃഷ്ടനായി.

## പുരസ്കാരങ്ങൾ
*1859ൽ റോയൽ സൊസൈറ്റിയുടെ റോയൽ മെഡൽ ലഭിച്ചു.
*1862ൽ അദ്ദേഹം റോയൽ സൊസൈറ്റിയുടെ ഫെലോ ആയി.

### തിരഞ്ഞെടുത്ത പ്രസിദ്ധീകരണങ്ങൾ
* 
* 

## അവലംബം

## ബാഹ്യ ലിങ്കുകൾ
* 
*  "Bentham, George" at *Botanicus* Missouri Botanical Garden Library

വർഗ്ഗം:സസ്യശാസ്ത്രജ്ഞർ
വർഗ്ഗം:ഇംഗ്ലീഷ് സസ്യശാസ്ത്രജ്ഞർ
വർഗ്ഗം:ഇംഗ്ലീഷ് ടാക്സോണമിസ്റ്റുകൾ
വർഗ്ഗം:1800-ൽ ജനിച്ചവർ
വർഗ്ഗം:1884-ൽ മരിച്ചവർ
വർഗ്ഗം:റോയൽ സൊസൈറ്റിയുടെ അംഗങ്ങൾ
റോബർട് ബെന്റ് ലി(സസ്യശാസ്ത്രജ്ഞൻ)

**റോബർട് ബെന്റ് ലി**(25 March 1821 – 24 December 1893) ഇംഗ്ലിഷുകാരനായ സസ്യശാസ്തർജ്ഞനായിരുന്നു. അദ്ദേഹത്തെപ്പറ്റി ഇന്നോർക്കുന്നത് 1880ൽ അദ്ദേഹം ഹെൻറി ട്രിമാനുമായിച്ചേർന്നെഴുതിയ നാലു വാല്യം ഔഷധസസ്യങ്ങൾ (four-volume Medicinal Plants) എന്ന ഗ്രന്ഥം രചിച്ചതിലൂടെയാണ്.
## ജീവിതം
റോബർട് ബെന്റ് ലി 1821ൽ ഹെർട്ഫോഡ്ഷയറിലെ ഹിച്ചിനിലാണ്. ടേൺബ്രിജ്‌വെൽ എന്ന സ്ഥലത്ത് ഫാർമസിസ്റ്റ് ആയി താൽക്കാലികജോലിയിലിരിക്കെ സസ്യശാസ്ത്രത്തിൽ താല്പര്യം ജനിച്ഛു. ലണ്ടനിലെ കിങ്സ് കോളേജിൽ പിന്നീട് വൈദ്യശാസ്ത്രം പഠിക്കുകയാണു ചെയ്തത്. 1849ൽ ലിന്നിയൻ സസൈറ്റിയിൽ അംഗമായി. 1859ൽ അദ്ദേഹം കിങ്സ് കോളജിൽ സസ്യശാസ്ത്ര പ്രൊഫസ്സറായി. 
1893 ഡിസംബർ 24നു അദ്ദേഹം മരിച്ചു. കെൻസാൽ ഗ്രീൻ സെമിത്തേരിയിലായിരുന്നു അദ്ദേഹം അന്ത്യവിശ്രമം കൊള്ളുന്നത്. 
## ബെന്റ്‌ലിയുടെ പുസ്തകങ്ങൾ

* ''A Manual of Botany: including the structure, functions, classification, properties, and uses of plants, etc.'' (1861), at Google Books
* *Characters, Properties, and Uses of Eucalyptus* (1874)
* ''Botany'' (1875, London)
* ''Medicinal Plants: being descriptions with original figures of the principal plants employed in medicine and an account of the characters, properties, and uses of their parts and products of medicinal value'' - written with Henry Trimen (1880, London, Churchill)
* ''The Student’s Guide to Structural, Morphological, and Physiological Botany'' (1883, London)
* *A Text-book of Organic Materia Medica, comprising a description of the vegetable and animal drugs of the British Pharmacopoeia, with other non-official medicines, etc.* (1887)

വർഗ്ഗം:1821-ൽ ജനിച്ചവർ
വർഗ്ഗം:1893-ൽ മരിച്ചവർ
റുഡോൾഫ് ബെർഖ്

**റുഡോൾഫ് ബെർഖ്** (ജീവിതകാലം: ഒക്ടോബർ 15, 1824 – ജൂലൈ 20, 1909, മുഴുവൻ പേര്, ലഡ്വിഗ് സോഫസ് റുഡോൾഫ് ബെർഖ്) ഡച്ചുകാരനായ ശരീരശാസ്ത്രജ്ഞനായിരുന്നു. അദ്ദേഹം ഒരു ചിപ്പി അല്ലെങ്കിൽ കക്കാവർഗ്ഗത്തിൽപ്പെടുന്ന ജീവികളെപ്പറ്റി പഠിക്കുന്ന ശാസ്ത്രജ്ഞനുമായിരുന്നു. 

## ഇതും കാണൂ
* Paul Mayer (zoologist)
* Jean Paul Louis Pelseneer
* Mattheus Marinus Schepman
* Edgar Albert Smith
## ഗ്രന്ഥസൂചി
*  Bergh R. (1858). ''Beiträge zur Kenntniss der Coniden''. Nova Acta der Ksl. Leop.-Carol. Deutschen Akademie der Naturforschen, Halle. Band 65, number 2, 214 pp., 13 tables.
* Bergh R. (1870). *Malacologische Untersuchungen*. In: C.G. Semper, Reisen im Archipel der Philippinen, Wissenschaftliche Resultate. Band 2, Heft 1: 1-30, Pls. 1-8.
* Bergh L. S. R. (1877). *Malacologische Untersuchungen*. In: Reisen im Archipel der Philippinen von Dr. Carl Gottfried Semper. Zweiter Theil. Wissenschaftliche Resultate. Band 2, Theil 2, Heft 11, pp. 429-494, pls. 54-57.
* Bergh L. S. R. (1879). *Neue Chromodoriden.* Malakozool. Blatt, N. E 1 : 87-116; pt. 3 (31 March 1879) 
* Bergh L. S. R. (1879). *On the nudibranchiate gasteropod Mollusca of the North Pacific Ocean, with special reference to those of Alaska.* Part I. Proc. Acad. Nat Sci. Philadelphia 31: 71-132; pl. 1-8 (10 May 1879) 
* Bergh L. S. R. (1879). *On the nudibranchiate gasteropod Mollusca of the North Pacific Ocean, with special reference to those of Alaska.* Part 1. Sci. Results Explor. Alaska 1: 127-188; pl. 9-16 
* Bergh L. S. R. (1879). *Gattungen nordische Doriden*. Archiv für Naturgeschichte 45(1): 340-369, pl. 19.
* Bergh L. S. R. (1880). *On the nudibranchiate gasteropod Mollusca of the North Pacific Ocean, with special reference to those of Alaska.* Part 2. Sci. Results Explor. Alaska 2: 189-276; pl. 1-8 (10 May 1879) 
* Bergh, L. S. R.  (1881). *Malacologische Untersuchungen*.  In: Reisen im Archipel der Philippinen von Dr. Carl Gottfried Semper.  Zweiter Theil.  Wissenschaftliche Resultate.  Band 2, Theil 4, Heft 2, pp.&nbsp;79–128, pls. G, H, J-L.
* Bergh, R. (1890). *Reports on the results of [[Marine biology dredge|dredging]], under the supervision of Alexander Agassiz, in the Gulf of Mexico (1877-78) and in the Caribbean Sea (1879-80), by the U. S. Coast Survey Steamer * Bulletin of the Museum of Comparative Zoology **19**: 155-181, 3 pls.
* Bergh, L. S. R.  (1892).  *Malacologische Untersuchungen*.  In: Reisen im Archipel der Philippinen von Dr. Carl Gottfried Semper.  Zweiter Theil.  Wissenschaftliche Resultate.  Band 2, Theil 3, Heft 18, pp.&nbsp;995–1165.
* Bergh, R. (1898). *Die Opisthobranchier der Sammlung Plate*. Zoologische Jahrbücher, Supplement **4**(3): 481-582, pl. 28-33.
* Bergh, R. (1905). *Die Opisthobranchia*. *Siboga Expedition Monograph* **50**: 1-248. Plates 1-20.
* Bergh, R. (1908). *The Opisthobranchiata of South Africa*. *Marine investigations in South Africa*. Cape Town. **5**: 1-144. including 14 plates. (From the *Transaction of the South African Philosophical Society* **12**.)
## അവലംബം
*http://www.conchsoc.org/eminent/Bergh-R.php
ഒക്ടോപസ് ബുഷ്

ബൊറാജിനേസീ സസ്യകുടുംബത്തിലെ ഒരു ഇടത്തരം വൃക്ഷമാണ് **ഒക്ടോപസ് ബുഷ്**. . ഏഷ്യാപസിഫിക് മേഖലകളിൽ കാണപ്പെടുന്ന ആറു മീറ്റർ വരെ ഉയരം വയ്ക്കുന്ന ഈ മരം ഏഷ്യയിലെ ഉഷ്ണമേഖലയിലെ തദ്ദേശവാസിയാണ്.

## പേരു വന്നവഴി
ആദ്യം *Tournefortia argentea* എന്ന പേരിൽ അറിയപ്പെട്ടിരുന്ന ഈ മരം *Argusia argentea* എന്ന പേരിലേക്ക് മാറ്റപ്പെട്ടുവെങ്കിലും 2003 -ലാണ് ഇപ്പോഴുള്ള ശാസ്ത്രീയനാമത്തിൽ ഉറപ്പിക്കപ്പെട്ടത്.

## ഉപയോഗങ്ങൾ

ക്ഷാമകാലത്ത് മാലദ്വീപിലെ ആൾക്കാർ ഇതിന്റെ ഇലകൾ ഭക്ഷിച്ചിരുന്നതായി ചരിത്രം പറയുന്നു.

### തടി
കരകൗശലവസ്തുക്കൾ, കാർഷികോപകരണങ്ങൾ, നീന്തൽക്കണ്ണടയുടെ ഫ്രൈം എന്നിവ ഉണ്ടാക്കാൻ പലയിടത്തും ഇവ ഉപയോഗിക്കുന്നുണ്ട്. ചിലയിടത്ത് വിറകായി ഉപയോഗിക്കുന്നതിനാൽ ഇതിനു നാശവും സംഭവിക്കുന്നുണ്ട്.

### ഔഷധഗുണം
പസിഫിക് ദ്വീപുകളിൽ മൽസ്യവിഷത്തിനെതിരെ നാടോടിമരുന്നായി നീരാളിമരം ഉപയോഗിക്കാറുണ്ട്. ഗവേഷകർ ഇതിന്റെ ഇലകളിൽ നിന്നും വൈറസിനും ബാക്ടീയയ്ക്കും എതിരെ ഗുണങ്ങൾ കണ്ടെത്തിയിട്ടുണ്ട്.

## അവലംബം

## പുറത്തേക്കുള്ള കണ്ണികൾ

* കൂടുതൽ വിവരവും കാണുന്ന ഇടങ്ങളും
* Plants of Midway Atoll 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഓസ്ട്രേലിയയിലെ മരങ്ങൾ
വർഗ്ഗം:വിയറ്റ്നാമിലെ സസ്യങ്ങൾ
വർഗ്ഗം:മലേഷ്യയിലെ സസ്യങ്ങൾ
വർഗ്ഗം:ക്വീൻസ്ലാൻഡിലെ സസ്യജാലങ്ങൾ
ധാർവാഡ് പേഡ

കർണാടക സംസ്ഥാനത്ത് ധാർവാഡ് ജില്ലയിൽ നിർമ്മിക്കപ്പെടുന്ന ഒരു മധുരപലഹാരമാണ് **ധാർവാഡ് പേഡ**. മറ്റ് പേഡകളിൽ നിന്ന് വ്യത്യസ്തമായി കടുത്ത ബ്രൗൺ നിറത്തിലുള്ള ഈ പേഡകളിൽ പഞ്ചസാരയുടെ ചെറുതരികളാലുള്ള ആവരണമുണ്ട്. പരമ്പരാഗത മധുര പേഡകളുടെ ഒരു പരിഷ്കരിച്ച രൂപമാണ് ധാർവാഡ് പേഡയെന്നും അഭിപ്രായമുണ്ട്. ഭൗമസൂചികയിൽ ഇടം നേടിയിട്ടുള്ള ഭക്ഷണ വിഭവങ്ങളിലൊന്നാണിത്. 
## ചരിത്രം
19-ാം നൂറ്റാണ്ടിന്റെ തുടക്കത്തിൽ ഉത്തർപ്രദേശിൽ നിന്നും രാം രത്തൻ സിംഗ് താക്കൂറും കുടുംബവും ധാർവാഡിലെത്തുന്നതോടെയാണ് ധാർവാഡ് പേഡയുടെ ചരിത്രം ആരംഭിക്കുന്നത്. ജീവനോപാധിയായി താക്കൂർ കുടുംബം പേഡകൾ നിർമ്മിച്ച് വിൽക്കുവാൻ തുടങ്ങി. ഈ പേഡ ക്രമേണ പ്രശസ്തമാവുകയും ധാർവാഡ് പേഡ എന്ന പേരിലറിയപ്പെടുവാൻ തുടങ്ങുകയും ചെയ്തു. രത്തൻ സിംഗ് താക്കൂറിന്റെ ചെറുമകൻ ബാബു സിംഗ് താക്കൂർ ധാർവാഡിലെ ലൈൻ ബസാറിൽ താക്കൂർ കുടുംബം ആരംഭിച്ച പേഡ നിർമ്മാണ കേന്ദ്രം ഇപ്പോഴും പ്രസിദ്ധമായി തന്നെ തുടരുന്നു.1913-ൽ അക്കാലത്ത് ബോംബെ പ്രവിശ്യയുടെ ഭാഗമായിരുന്ന ധാർവാഡ് സന്ദർശിച്ച ബോംബേ ഗവർണ്ണർ ഈ പേഡയുടെ രുചിയിൽ ഏറെ സന്തുഷ്ടി പ്രകടിപ്പിക്കുകയും ഒരു മെഡൽ സമ്മാനിക്കുകയുമുണ്ടായി. താക്കൂർ പേഡകൾ എന്നു കൂടി അറിയപ്പെടുന്ന ഈ പേഡകളുടെ ഗുണവും രുചിയും തലമുറകളായി നിലനിർത്തുന്ന താക്കൂർ കുടുംബം പേഡയുടെ നിർമ്മാണ രീതി രഹസ്യമായി സൂക്ഷിക്കുന്നു. രണ്ടു മാസത്തോളം ഈ പേഡകൾ കേടു കൂടാതെ സൂക്ഷിക്കാനാവും.

ധാർവാഡ പേഡകളിലെ മറ്റൊരിനമാണ് മിശ്ര പേഡ. അവധ്ബിഹാറി മിശ്ര 1933-ൽ ധാർവാഡിലെ ലൈൻബസാറിലെത്തി ചെറിയ രീതിയിൽ പേഡ വ്യാപാരം തുടങ്ങുന്നതോടെയാണ് ധാർവാഡ് മിശ്ര പേഡകൾക്ക് തുടക്കമാകുന്നത്. അദ്ദേഹത്തിന് ശേഷം മകൻ ഗണേശ് മിശ്ര വ്യാപാരം വിപുലപ്പെടുത്തുകയും ഹുബ്ലി ബസ് സ്റ്റാൻഡിൽ ഒരു കട കൂടി തുടങ്ങുകയും ചെയ്തു. ഇന്ന് കർണ്ണാടകയിലെ വിവിധ ഭാഗങ്ങളിലും പൂനയിലും ഇവർക്ക് ശാഖകളുണ്ട്.

ഇന്ന് താക്കൂർ-മിശ്ര കുടുംബങ്ങൾക്ക് പുറമേ മറ്റനവധി വ്യാപാരികൾ കൂടി ധാർവാഡ് പേഡ നിർമ്മാണത്തിലേർപ്പെട്ടിരിക്കുന്നു. ഇതിനു പുറമേ കർണ്ണാടക ക്ഷീരോത്പാദന സഹകരണ സംഘവും ധാർവാഡ് പേഡ നിർമ്മിച്ച് വിതരണം ചെയ്യുന്നുണ്ട്.

## നിർമ്മാണ രീതി
ശുദ്ധമായ പാലിൽ നിന്ന് ഉത്പാദിപ്പിക്കുന്ന *കോവ*യോടൊപ്പം ചെറിയ അളവിൽ പഞ്ചസാര ചേർത്ത് ഉരുളിയിൽ വെച്ച് ചെറിയ തീയിൽ ചൂടാക്കുക. ബ്രൗൺ നിറം എത്തുന്നത് വരെ ഈ മിശ്രിതം ഇളക്കിക്കൊണ്ടിരിക്കണം. ഈ 'നിറം കടുപ്പിക്കൽ' പ്രക്രിയയാണ് ധാർവാഡ് പേഡയെ മറ്റിനം പേഡകളിൽ നിന്ന് വ്യത്യസ്തമാക്കുന്ന മുഖ്യഘടകം. വ്യാവസായികാടിസ്ഥാനത്തിൽ നിർമ്മിക്കുമ്പോൾ ഒന്നര മണിക്കൂറോളം നീളുന്ന ഒരു പ്രക്രിയയാണിത്. ഈ ഘട്ടത്തിന് ശേഷം ഇതിലേക്ക് വലിയ അളവിൽ പഞ്ചസാര ചേർത്ത് ഇളക്കി ലയിപ്പിച്ചെടുക്കുന്നു. ഈ മിശ്രിതം തണുപ്പിച്ച് ചെറു കഷണങ്ങളായി മുറിച്ചെടുക്കുന്നു. ഈ ചെറുകഷണങ്ങൾ പഞ്ചസാരപ്പൊടിയിലൂടെ ഉരുട്ടിയെടുക്കുന്നതാണതിന്റെ നിർമ്മാണത്തിന്റെ അവസാന ഘട്ടം.

## അവലംബം

വർഗ്ഗം:മധുരപലഹാരങ്ങൾ
വർഗ്ഗം:പാലുല്പന്നങ്ങൾ
വർഗ്ഗം:ഇന്ത്യൻ ഭക്ഷണവിഭവങ്ങൾ
വർഗ്ഗം:കർണാടകയിലെ ഭൂപ്രദേശസൂചികകൾ
നഞ്ചൻഗുഡ് വാഴപ്പഴം

കർണ്ണാടകയിലെ നഞ്ചൻഗുഡ് പ്രദേശത്ത് ഉത്പാദിപ്പിക്കപ്പെടുന്ന ഒരിനം വാഴയാണ് **നഞ്ചൻഗുഡ് വാഴപ്പഴം** (*ഇംഗ്ലീഷ്*: Nanjangud Banana) അഥവാ **നഞ്ചൻഗുഡ് രസബാളെ** (*കന്നഡ*: ನಂಜನಗೂಡು ರಸಬಾಳೆ). ഏറെ മധുരമുള്ള ഈ പഴത്തിന് രോഗപ്രതിരോധശേഷിയുള്ളതായും കരുതപ്പെടുന്നു. ഒരു പ്രത്യേക മേഖലയിൽ മാത്രം കാണപ്പെടുന്ന ഒരു കാർഷികോത്പന്നം എന്ന നിലയിൽ നഞ്ചൻഗുഡ് രസബാളെക്ക് 2005-ൽ ഭൂപ്രദേശസൂചിക പദവി (ജി. ഐ ടാഗ്: 29) ലഭിക്കയുണ്ടായി

## പ്രശസ്തി
നഞ്ചൻഗുഡിലെ ഗ്രാമങ്ങളിലെ പരമ്പരാഗത കൃഷിയാണിത്. 1980-കളിൽ നഞ്ചൻഗുഡ് താലൂക്കിലെ  ദേവരസനഹള്ളിയിലും സമീപപ്രദേശങ്ങളിലുമായി ആയിരക്കണക്കിന് ഏക്കർ പ്രദേശത്ത് ഈ വാഴയിനം കൃഷി ചെയ്യപ്പെട്ടിരുന്നു. ഒരു കാലത്ത് മൈസൂരിലെ വാഴപ്പഴവിപണികളിലെ പ്രമുഖസ്ഥാനം നഞ്ചൻഗുഡ് രസബാളെയ്ക്കായിരുന്നു. കേരളത്തിലെ ചില മേഖലകളിലും ഈ പഴവർഗ്ഗം പ്രശസ്തമായിരുന്നു.

## ഉത്പാദനം ക്ഷയിക്കുന്നു
2007 മുതൽ ഈ വാഴകളെ ബാധിച്ച പനാമ എന്ന പൂപ്പൽ ബാധ ഉത്പാദനം കുറക്കാനിടയാക്കി. തുടർച്ചയായുണ്ടായ നഷ്ടം പച്ചബാളെ, റോബസ്റ്റ് തുടങ്ങിയ വാഴയിനങ്ങളുടെ കൃഷിയിലേക്ക് തിരിയുവാൻ ഈ പ്രദേശത്തെ കർഷകരെ പ്രേരിപ്പിച്ചു. ഇന്ന് വെറും മുപ്പത് ഏക്കർ സ്ഥലത്ത് മാത്രമാണ് നഞ്ചൻഗുഡ് പ്രദേശത്ത് ഈ വാഴയിനം കൃഷി ചെയ്യുന്നത്. ഗുണ്ടൽപേട്ടിലെ ചില ഗ്രാമങ്ങളിലും കേരളഅതിർത്തിയോട് ചേർന്നുള്ള മേഖലകളിലും  ഇപ്പോൾ രസബാളെ കൃഷിയുണ്ടെങ്കിലും പഴത്തിന് രുചിവ്യത്യാസം പ്രകടമാണ്. ഉത്ഭവസ്ഥാനമായ നഞ്ചൻഗുഡ് പ്രദേശം രസബാളെ കൃഷിയെ കൈവിടുന്നത് ഈ വാഴയിനത്തിന്റെ ഭൂമിശാസ്ത്രസൂചികാ പദവി നിലനിർത്തുന്നതിന് ഭീഷണി ഉയർത്തിയിരുന്നു.

## ഉത്പാദനം വർദ്ധിപ്പിക്കാനുള്ള ശ്രമങ്ങൾ
പൂപ്പലിനെ പ്രതിരോധിക്കാൻ കഴിവുള്ള വിത്തിനങ്ങൾ ബാംഗ്ലൂരിലെ ഹോർട്ടികൾച്ചറൽ ലബോറട്ടറിയിൽ വികസിപ്പിച്ചെടുത്തെങ്കിലും വേണ്ടത്ര ഫലപ്രദമായില്ല. നഞ്ചൻഗുഡ് രസബാളെയെ രക്ഷിച്ചെടുക്കാൻ സർക്കാർ കോടിക്കണക്കിന് രൂപയുടെ പല പദ്ധതികളും ആസൂത്രണം ചെയ്യുന്നുണ്ട്. ഇതോടൊപ്പം നഞ്ചൻഗുഡിലെ വിവിധ ഗ്രാമങ്ങളിലെ കർഷകരുടെ കൂട്ടായ്മ ഈ വാഴയിനത്തിന്റെ കൃഷിയെ പ്രോത്സാഹിപ്പിക്കുന്നതിനും കാർഷിക വിജ്ഞാനം പങ്കുവെക്കുന്നതിനും മുന്നോട്ട് വരുന്നുണ്ട്.

## അവലംബം

വർഗ്ഗം:കർണാടകയിലെ ഭൂപ്രദേശസൂചികകൾ
വർഗ്ഗം:വാഴയിനങ്ങൾ
വർഗ്ഗം:ഇന്ത്യയിലെ കൃഷി
നഞ്ചൻഗുഡ്

കർണ്ണാടകയിലെ മൈസൂർ ജില്ലയിലുൾപ്പെട്ട ഒരു പട്ടണമാണ് **നഞ്ചൻഗുഡ്** (*ഇംഗ്ലീഷ്*: Nanjangud, *കന്നഡ*: ನಂಜನಗೂಡು) അഥവാ **നഞ്ചൻകോട്**. നഞ്ചൻഗുഡിലെ ശ്രീകണ്ഠേശ്വര ക്ഷേത്രം വളരെ പ്രസിദ്ധമാണ്. അതിനാൽ നഞ്ചൻഗുഡിനെ ദക്ഷിണ കാശി എന്നും വിശേഷിപ്പിക്കാറുണ്ട്. ഇന്ത്യയിലെ ഭൂപ്രദേശസൂചികകളിലൊന്നായ നഞ്ചൻഗുഡ് വാഴപ്പഴവും ഈ പ്രദേശത്തെ പ്രശസ്തമാക്കുന്നു.
## പേരിന് പിന്നിൽ
ഇവിടെ സ്ഥിതിചെയ്യുന്ന ശ്രീകണ്ഠേശ്വര ക്ഷേത്രത്തിലെ ആരാധനാമൂർത്തിയായ ശിവൻ, ശ്രീകണ്ഠേശ്വരൻ അഥവാ ശ്രീനഞ്ചുണ്ഠേശ്വരൻ എന്നു കൂടി അറിയപ്പെടുന്നു. നഞ്ചുണ്ഠേശ്വരന്റെ വാസസ്ഥലം എന്നർത്ഥതിലാണ് ഈ പ്രദേശം നഞ്ചൻഗുഡ് എന്നറിയപ്പെട്ടു തുടങ്ങിയത്.
## എത്തിച്ചേരാൻ
ബാംഗ്ലൂരിൽ നിന്ന് മൈസൂറിലേക്കുള്ള സംസ്ഥാന പാത 17-ലൂടെ യാത്ര ചെയ്ത് ഇവിടെയെത്താനാകും. ഏകദേശം 163 കിലോമീറ്ററാണ് ബാംഗ്ലൂരിൽ നിന്ന് നഞ്ചൻഗുഡിലേക്കുള്ള ദൂരം. മൈസൂരിൽ നിന്ന് നഞ്ചൻഗുഡിലേക്കുള്ള ദൂരം 29 കിലോമീറ്ററാണ്.
## അവലംബം
കാൾ ബെർഗ്മാൻ

ലഘുചിത്രം

**കാൾ ബെർഗ്മാൻ** (18 May 1814 – 30 April 1865) ജർമ്മൻ അനാറ്റമിസ്റ്റും ശരീരശാസ്ത്രജ്ഞനും ആകുന്നു. അദ്ദേഹമാണ് ബെർഗുമാൻ നിയമം കണ്ടെത്തിയത്. 
## പ്രസിദ്ധികരണങ്ങൾ
* Bergmann, C. (1846). ''Lehrbuch der Medicina Forensis für Juristen''. Friedrich Vieweg und Sohn, Braunschweig
* Bergmann, C. (1848). ''Über die Verhältnisse der Wärmeökonomie der Thiere zu ihrer Grösse'' . Vandenhoeck und Ruprecht, Göttingen.
* Bergmann, C. and R. Leuckart (1855). ''Anatomisch-physiologische Uebersicht des Thierreichs. Vergleichende Anatomie und Physiologie''. J. B. Müller, Stuttgart.

വർഗ്ഗം:ശരീരശാസ്ത്രജ്ഞർ
ശ്രീകണ്ഠേശ്വര ക്ഷേത്രം, നഞ്ചൻഗുഡ്

കർണാടകയിലെ നഞ്ചൻഗുഡ് പട്ടണത്തിൽ സ്ഥിതി ചെയ്യുന്ന ഒരു പുരാതന ഹൈന്ദവ ക്ഷേത്രവും തീർത്ഥാടന കേന്ദ്രവുമാണ് **നഞ്ചുണ്ഠേശ്വര ക്ഷേത്രം** എന്നു കൂടി അറിയപ്പെടുന്ന **ശ്രീകണ്ഠേശ്വര ക്ഷേത്രം** (*കന്നഡ*: ಶ್ರೀಕಂಠೇಶ್ವರ ದೇವಸ್ಠಾನ, *ശ്രീകണ്ഠേശ്വര ദേവസ്ഥാന*). കർണ്ണാടകയിലെ ഏറ്റവും ഉയരമുള്ള ഈ ക്ഷേത്രത്തിന്ന് 50,000 ചതുരശ്ര അടി വിസ്തീർണമുണ്ട്.  കബിനി (കപില) നദിയുടെ തീരത്തായി സ്ഥിതി ചെയ്യുന്ന ഈ ക്ഷേത്രത്തിലെ പ്രധാന ആരാധനാമൂർത്തി ശ്രീകണ്ഠേശ്വരൻ അഥവാ നഞ്ചുണ്ഠേശ്വരൻ എന്നറിയപ്പെടുന്ന പരമ ശിവനാണ്. 

## ഐതിഹ്യം
പാലാഴിമഥനത്തിൽ ഉയർന്നു വന്ന വിനാശകാരിയായ കാളകൂട വിഷം ജഗത്‌രക്ഷക്കായി പരമശിവൻ പാനം ചെയ്യേണ്ടി വന്നതുമായി ബന്ധപ്പെട്ട പുരാണത്തിലെ പ്രതിപാദനമാണ് നഞ്ച് അഥവാ വിഷം പാനം ചെയ്ത ഈശ്വരൻ എന്ന അർത്ഥത്തിൽ പരമശിവനെ നഞ്ചുണ്ഠേശ്വരൻ എന്ന് പ്രാദേശികമായി വിശേഷിപ്പിക്കുവാൻ കാരണമായത്. നഞ്ചുണ്ഠേശ്വരൻ വസിക്കുന്ന ഇടം എന്ന അർത്ഥത്തിൽ ഈ പ്രദേശം നഞ്ചൻഗുഡ് എന്നും അറിയപ്പെടാൻ തുടങ്ങി.

ഏപ്രിൽ ദൊഡ്ഡ ജാത്രേ എന്നറിയപ്പെടുന്ന പത്തു ദിവസം നീണ്ടു നിൽക്കുന്ന പഞ്ചരഥമഹോത്സവത്തിന് ആയിരക്കണക്കിന് ഭക്തർ പങ്കെടുക്കാറുണ്ട്. ഉത്സവത്തോടനുബന്ധിച്ച് രഥബീദി എന്നറിയപ്പെടുന്ന പാതയിലൂടെ തടിയിൽ കൊത്തിയുണ്ടാക്കിയിട്ടുള്ളതും വർണ്ണാഭമായി അലങ്കരിച്ചതുമായ അഞ്ചു രഥങ്ങൾ ഭക്തർ വലിച്ചു കൊണ്ട് നീങ്ങുന്ന ചടങ്ങും ഉൾപ്പെടുന്നു. നവംബറിലെ ചിക്ക ജാത്ര (ചെറിയ ഉത്സവം)യിൽ ഈ രഥങ്ങളിൽ മൂന്നെണ്ണം വലിക്കപ്പെടുന്നു. ശിവരാത്രിയും നവരാത്രിയും ആണ് ഇവിടെ വിപുലമായി ആഘോഷിക്കപ്പെടുന്ന മറ്റ് പ്രധാന ഉത്സവങ്ങൾ

## അവലംബം
ഷൻഗ്രി ല ഹോട്ടൽ സിംഗപ്പൂർ

സിംഗപ്പൂരിലെ ഓർക്കാർഡ് റോഡിൽ ഓറഞ്ച് ഗ്രോവ് റോഡിൽ സ്ഥിതിചെയ്യുന്ന പഞ്ചനക്ഷത്ര ഹോട്ടലാണ് ഷൻഗ്രി – ല  ഹോട്ടൽ സിംഗപ്പൂർ.

ഒരു ദ്വീപ് നഗരപദവും തെക്കു കിഴക്കെ ഏഷ്യയിലെ ഏറ്റവും ചെറിയ രാജ്യവുമാണ് സിംഗപ്പൂർ (സിംഗപ്പൂർ റിപ്പബ്ലിക്). മലേഷ്യയിലെ ജോഹോർ സംസ്ഥാനത്തിനു തെക്കും ഇന്തോനേഷ്യയിലെ റിയാവു ദ്വീപുകൾക്കു വടക്കുമായി മലയൻ ഉപദ്വീപിൻറെ തെക്കേമുനമ്പിൽ സിംഗപ്പൂർ സ്ഥിതി ചെയ്യുന്നു. ഭൂമധ്യരേഖയുടെ വെറും 137 കിലോമീറ്റർ വടക്കാണ്‌ ഇത്.

രണ്ടാം നൂറ്റാണ്ടു മുതൽ തദ്ദേശീയ രാജവംശങ്ങളുടെ അധീനതയിലായിരുന്ന സിംഗപ്പൂർ, ബ്രീട്ടീഷ് അധിനിവേശത്തിനു മുമ്പ് ഒരു മലയൻ മുക്കുവഗ്രാമമായിരുന്നു. 1819-ൽ സർ സ്റ്റാംഫോർഡ റാഫിൾസ് ബ്രിട്ടീഷ്‌ ഈസ്റ്റ്‌ ഇന്ത്യാ കമ്പനിക്ക് വേണ്ടി ജോഹോർ രാജവംശത്തിൻറെ അനുമതിയോടുകൂടി രൂപകൽപന ചെയ്തതാണ് ആധുനിക സിംഗപ്പൂർ.

സ്വന്തമായി വളരെക്കുറച്ചുമാത്രം പ്രകൃതിവിഭവങ്ങൾ ഉള്ള സിംഗപ്പൂർ, സ്വാതന്ത്ര്യം നേടുന്ന സമയത്ത് സമൂഹിക - രാഷ്ട്രീയാരക്ഷിതാവസ്ഥയിലും സാമ്പത്തികപരമായി അവികസിതവുമായിരുന്നു. വിദേശനിക്ഷേപവും ലീ ക്വാൻ യു സർക്കാറിൻറെ നേതൃത്വത്തിലുള്ള വ്യവസായവൽക്കരണവും തൽശേഷം ഇലക്ട്രോണിക്സ് ഉൽപ്പന്നങ്ങളുടെ നിർമ്മാണത്തിലും തുറമുഖത്തിലൂടെയുള്ള കയറ്റുമതിയിലും അധിഷ്ഠിതമായ ഒരു സമ്പദ്‌വ്യവസ്ഥയുടെ നിർമ്മാണത്തിനു കാരണമായി. സ്വാതന്ത്ര്യാനന്തരമുള്ള അതിവേഗ വികസനത്തിലൂടെ സിംഗപ്പൂർ ചുരുങ്ങിയ കാലത്തിനുള്ളിൽ തന്നെ വികസിത രാജ്യങ്ങളുടെ പട്ടികയിൽ ഇടം പിടിച്ചു.

## ചരിത്രം
1971 ഏപ്രിൽ 23-നു തുറന്ന ഷൻഗ്രി – ല  ഹോട്ടൽ സിംഗപ്പൂർ ഷൻഗ്രി – ല  ഹോട്ടൽസ് ആൻഡ്‌ റിസോർട്ട്സിൻറെ ആദ്യ ഹോട്ടൽ സംരംഭമാണ്.  ടവർ വിംഗ്, ഗാർഡൻ വിംഗ്, വാലി വിംഗ് എന്നിവിടങ്ങളിലായി 747 മുറികളും സ്യൂട്ടുകളുമാണ് ഹോട്ടലിൽ ഉള്ളത്. ലോബിയിലും ഡൈനിങ്ങ്‌ ഏരിയയിലുമുള്ള ഗ്ലാസ്‌ ഭിത്തികളിലൂടെ 15 ഏക്കറിലുള്ള ഹോട്ടൽ പൂന്തോട്ടം കാണാൻ സാധിക്കും, ഇതിനെ സിങ്കപ്പൂരിൻറെ ബോട്ടാണിക്കൽ ഗാർഡൻ എന്നു വിളിക്കും. ട്രിപ്പ്‌അഡ്വൈസറിൻറെ ട്രാവലെർസ് ചോയിസ് 2012: ടോപ്‌ 25 ഹോട്ടൽസ്‌ ഇൻ സിംഗപ്പൂർ അടക്കം അനവധി അവാർഡുകൾ ലഭിച്ചിട്ടുണ്ട്.

28 ഏഷ്യ പസിഫിക്ക് രാജ്യങ്ങളുടെ പ്രധിരോധ മന്ത്രിമാരുടേയും, മന്ത്രാലയങ്ങളുടെ സ്ഥിരം അധ്യക്ഷൻമാരുടേയും, സൈനിക മേധാവികളുടേയും കൂടിക്കാഴ്ച്ചക്കു 2002 മുതൽ ആതിഥ്യം വഹിക്കുന്നത് ഷൻഗ്രി – ല ഹോട്ടൽ സിങ്കപ്പൂരാണ്, ഷൻഗ്രി – ല ഡയലോഗ് എന്നാണ് ഇത് അറിയപ്പെടുന്നത്. ദി പീപിൾസ് റിപബ്ലിക്ക് ഓഫ് ചൈനയുടെ പ്രസിഡന്റ്‌ ഷി ജിൻപിംഗും ദി റിപബ്ലിക്ക് ഓഫ് ചൈനയുടെ പ്രസിഡന്റ്‌ മ യിംഗ്-ജിയോയും തമ്മിലുള്ള ചരിത്രപരമായ കൂടിക്കാഴ്ച്ചയ്ക്കും വേദിയായത് ഷൻഗ്രി – ല ഹോട്ടൽ സിങ്കപ്പൂരാണ്, 1949-ളെ ചൈനീസ് കമ്മ്യൂണിസ്റ്റ്‌ വിപ്ലവത്തിനു ശേഷം ആദ്യമായാണ്‌ ഇരു രാജ്യങ്ങളുടെ പ്രസിഡന്റ്‌ തല ചർച്ച.

## ഹോട്ടൽ
1971-ൽ തുറന്ന ടവർ വിംഗ് ആണു ഹോട്ടലിൻറെപ്രധാന വിംഗ്. ഡീലക്സ് മുറികൾ, എക്സിക്യൂട്ടീവ്മുറികൾ, ഹൊറൈസൻ ക്ലബ്‌ മുറികൾ, ഹൊറൈസൻ പ്രീമിയർ സ്യൂട്ട് എന്നിവ ടവർ വിംഗിലാണ്.
ബിസിനസ്‌ കേന്ദ്രം, ഫ്ലോറിസ്റ്റ്, ഗിഫ്റ്റ് ഷോപ്പ്, സലൂൺ, ടൈലർ, ടൂർ ആൻഡ്‌ ട്രാവൽ ഡസ്ക് എന്നിവയെലാം പ്രവർത്തിക്കുന്നത് ടവർ വിംഗിലാണ്.

1978-ലാണ് ഗാർഡൻ വിംഗ് തുറന്നത്. ഡീലക്സ് മുറികൾ, കോർണർ പ്രീമിയർ മുറികൾ, വൺ - ടു ബെഡ്റൂം സ്യൂട്ട്സ് എന്നിവ ഗാർഡൻ വിംഗിലുണ്ട്.

1985-ലാണ് വാലി വിംഗ് പ്രവർത്തനം ആരംഭിച്ചത്. ഡീലക്സ് മുറികൾ, 1 - ബെഡ്റൂം സ്യൂട്ട്, 2 – ബെഡ്റൂം സ്യൂട്ട്, ഡീലക്സ് സ്യൂട്ടുകൾ, ഷൻഗ്രി – ല പ്രസിഡൻഷ്യൽ സ്യൂട്ട് എന്നിവ വാലി വിംഗിലാണ്.

## അവലംബം


## പുറത്തേക്കുള്ള കണ്ണികൾ
*Shangri-La Hotel, Singapore Official Website

വർഗ്ഗം:സിംഗപ്പൂർ
ഉഡുപ്പി മട്ടു ഗുള്ള വഴുതന

കർണ്ണാടകയിലെ ഉഡുപ്പി ജില്ലയിലെ മട്ടു (മട്ടി എന്നും അറിയപ്പെടുന്നു) ഗ്രാമത്തിലും സമീപ പ്രദേശങ്ങളിലും ഉത്പാദിപ്പിക്കപ്പെടുന്ന പച്ച നിറത്തിലുള്ള ഒരു തരം വഴുതനയാണ് **ഉഡുപ്പി മട്ടു ഗുള്ള** (*ഇംഗ്ലീഷ്*: Udupi Mattu Gulla, *കന്നഡ*: ಉಡುಪಿ ಮಟ್ಟುಗುಳ್ಳ) എന്നറിയപ്പെടുന്നത്. വർഷത്തിൽ ചില മാസങ്ങളിൽ മാത്രമാണ് ഈ വഴുതന ലഭ്യമാകുന്നത്.  2011-ൽ ഈ കാർഷികോത്പന്നത്തിന് ഭൂപ്രദേശസൂചിക പദവി ലഭിച്ചു.
## വിവരണം
ഉരുണ്ട ആകൃതിയാണ് ഈ വഴുതനക്ക് 'ഗുള്ള' എന്ന വിശേഷണത്തിനു കാരണമായത്. എന്നാൽ സാധാരണയായി കാണപ്പെടുന്ന പർപ്പിൾ നിറത്തിലുള്ള ഉരുണ്ട വഴുതനയിൽ നിന്ന് വ്യത്യസ്തമാണ് ഇളം പച്ച നിറത്തിലുള്ള ഇതിന്റെ രുചി. രുചിയിലുള്ള വ്യത്യസ്തതയും ഒരു പ്രത്യേക പ്രദേശത്ത് മാത്രം കൃഷി ചെയ്യപ്പെടുന്നതും ഈ വഴുതനക്ക് ഭൂപ്രദേശസൂചിക പദവി ലഭിക്കുവാൻ കാരണമായി.

ഉഡുപ്പി പാചകവിഭവങ്ങളിലെ പ്രത്യേകിച്ച് സാമ്പാറിലെ ഒരു പ്രധാന പച്ചക്കറിയിനമാണ് മട്ടു വഴുതന. നാനൂറ് വർഷത്തിലേറെയായി മട്ടുപ്രദേശത്ത് ഈ വഴുതന കൃഷി ചെയ്യുന്നതായി പറയപ്പെടുന്നു. ഉഡുപ്പിയിലെ അഷ്ഠമടങ്ങളിലൊന്നായ സോദേ മഠത്തിലെ അധിപനായിരുന്ന ശ്രീ വഡിരാജയാണ്(1480–1600) മട്ടു ഗ്രാമനിവാസികൾക്ക് കൃഷി ചെയ്യുവാനായി ഈ പ്രത്യേകതരം വഴുതനവിത്തുകൾ നൽകിയതെന്നാണ് ഐതിഹ്യം. പതിനഞ്ചാം നൂറ്റാണ്ട് മുതൽ ഉഡുപ്പി ശ്രീകൃഷ്ണ ക്ഷേത്രത്തിൽ രണ്ടു വർഷത്തിൽ ഒരിക്കൽ നടന്നു വരുന്ന *പര്യാര* എന്ന ഉത്സവത്തിന് മട്ടു നിവാസികൾ ഈ വഴുതന തങ്ങളുടെ സംഭാവന (*ഹൊറേ കാണികേ*) എന്ന നിലയിൽ സമർപ്പിക്കാറുണ്ട്. ഉഡുപ്പി ക്ഷേത്രത്തിൽ തയ്യാറാക്കപ്പെടുന്ന സാമ്പാർ, പല്യ (തോരൻ), ഗൊജ്ജു തുടങ്ങിയ വിഭവങ്ങളിലുപയോഗിക്കുന്ന ഒരേ ഒരിനം വഴുതന മട്ടു വഴുതനയാണ്.

ഇപ്പോൾ മട്ടുവിലും സമീപമുള്ള പംഗള, കൊപ്ല, കൈപ്പുഞ്ചാൽ തുടങ്ങിയ പ്രദേശങ്ങളിലുമായി ഇരുനൂറിലധികം കർഷകർ ഏകദേശം 150 ഏക്കർ സ്ഥലത്ത് മട്ടു വഴുതന കൃഷി ചെയ്തു വരുന്നു. മൺസൂണിനു ശേഷം സെപ്റ്റംബർ-ഒക്ടോബർ മാസത്തിൽ വിത്തുകൾ പാകിത്തുടങ്ങും. ജനുവരി മുതൽ മേയ് വരെ ഈ വഴുതന വിപണിയിൽ ലഭ്യമാകും.

കീടങ്ങളുടെ ആക്രമണവും ബി.ടി. വഴുതനയുടെ ഉത്പാദനവും ഇടക്കാലത്ത് മട്ടു വഴുതനയുടെ ഉത്പാദ്നക്ഷയത്തിനിടയാക്കിയിരുന്നു. എന്നാൽ മട്ടു ഗ്രാമനിവാസികൾ ഹോർട്ടി കൾച്ചർ വകുപ്പിന്റെയും കാർഷിക വിദഗ്ദരുടെയും കൃഷിരീതികൾ അവലംബിച്ചത് മൂലം മികച്ച വിളവ് നേടിയെടുക്കുവാനായി.
## അവലംബം

വർഗ്ഗം:കർണാടകയിലെ ഭൂപ്രദേശസൂചികകൾ
വർഗ്ഗം:വഴുതനയിനങ്ങൾ
വർഗ്ഗം:ഇന്ത്യയിലെ കൃഷി
മൈസൂർ മുല്ല

കർണാടകയിലെ മൈസൂർ ജില്ലയിലും മാണ്ഡ്യ ജില്ലയിലെ ശ്രീരംഗപട്ടണം താലൂക്കിലെ ചില ഭാഗങ്ങളിലും കാണപ്പെടുന്ന ഒരിനം മുല്ലയാണ് **മൈസൂർ മുല്ല** (*ഇംഗ്ലീഷ്:* Mysore Jasmine, *കന്നഡ:* ಮೈಸೂರು ಮಲ್ಲಿಗೆ, *മൈസൂരു മല്ലിഗെ*). ഭൂപ്രദേശസൂചിക പദവി ലഭിച്ചിട്ടുള്ള മൈസൂർ മുല്ല പൂജാ ആവശ്യത്തിനും മാല ഉണ്ടാക്കാനും ഉപയോഗിക്കുന്നതിനുപുറമേ സുഗന്ധദ്രവ്യ വ്യവസായത്തിലും വൻതോതിൽ ഉപയോഗിക്കുന്നുണ്ട്.
## വിവരണം
മൈസൂർ മുല്ലയുടെ ചെടിയ്ക്ക് 9 അടിയോളം വളരാൻ സാധിക്കും. ഇലകൾ തിളക്കമുള്ള പച്ച നിറത്തിൽ അണ്ഡാകൃതിയുള്ളവയാണ്. 

## പ്രശസ്തി
കർണ്ണാടകയിലെ വിവിധതരം മുല്ലയിനങ്ങളിൽ ഏറെ പ്രശസ്തമായ ഇനമാണ് മൈസൂർ മുല്ല. ഭൂപ്രദേശസൂചിക പദവി ലഭിച്ചിട്ടുള്ള കർണ്ണാടകയിലെ തന്നെ മുല്ലയിനങ്ങളായ ഹഡഗാളി മുല്ലയെക്കാളും ഉഡുപ്പി മുല്ലയെക്കാളും സുഗന്ധം ഏറെയുള്ളത് മൈസൂർ മുല്ലക്കാണ്. സംസ്ഥാനത്തെ പുഷ്പവിപണിക്ക് പുറമേ കേരളത്തിലും തമിഴ്നാട്ടിലും മൈസൂർ മുല്ലക്ക് ആവശ്യക്കാരേറെയുണ്ട്. 
## ഉത്പാദനം
രണ്ടായിരത്തിന്റെ ആദ്യപാദത്തിൽ ദ്രുതഗതിയിലുണ്ടായ നഗരവൽക്കരണം മൈസൂരിന്റെ അഭിമാനസ്തംഭങ്ങളിലൊന്നായ മൈസൂർ മുല്ലയുടെ ഉത്പാദനത്തെയും ബാധിച്ചു. ഒരു കാലത്ത് മുഖ്യമായും മുല്ലകൃഷി നടത്തിയിരുന്ന നഗരാതിർത്തിയിലുള്ള പ്രദേശങ്ങളെല്ലാം ജനവാസകേന്ദ്രങ്ങളായി മാറി. ആവശ്യത്തിനനുസരിച്ചുള്ള ഉത്പാദനം നടക്കാത്തത് മൈസൂർ മുല്ലയുടെ ലഭ്യതയെ ബാധിക്കുകയും വില ഗണ്യമായി വർദ്ധിക്കുന്നതിനിടയാക്കുകയും ചെയ്തു. അതിനാൽ കർണാടക സർക്കാരിന്റെ ഹോർട്ടികൾചറൽ ഈ വിഷയത്തിൽ പ്രത്യേക ശ്രദ്ധ പതിപ്പിക്കുകയും സമീപ താലൂക്കുകളിലേക്ക് കൂടി മൈസൂർ മുല്ലയുടെ കൃഷി വ്യാപിപ്പിക്കുന്നതിനുള്ള പദ്ധതികൾ ആസൂത്രണം ചെയ്യുകയും ചെയ്തു.

## അവലംബം

വർഗ്ഗം:അലങ്കാരസസ്യങ്ങൾ
വർഗ്ഗം:മുല്ലകൾ
സാമൂഹ്യജ്ഞാന നിർമ്മിതി വാദം

അറിവിൻറെ സാമൂഹ്യപരമായ ഒരു സിദ്ധാന്തമാണ് സാമൂഹ്യജ്ഞാന നിർമ്മിതി വാദം.അത് പൊതു ജ്ഞാനനിർമ്മിത വാദമെന്ന തത്ത്വചിന്തയെ സമൂഹത്തിലേക്ക് ചേർക്കപ്പെടുന്നു. പീറ്റർ എൽ ബെർഗെർ, തോമസ് ലുക്ക്മൺ എന്നിവർ ചേർന്ന് രചിച്ച ദ സോഷ്യൽ കൺസ്ട്രക്ഷൻ ഓഫ് റിയാലിറ്റി എന്ന കൃതിയിൽ നിന്നാണ് ഈ പദം ഉപയോഗിച്ചിരിക്കുന്നത്.ഇതിൻറെ പ്രധാന വക്താക്കളിലൊരാളാണ് വൈഗോഡ്സ്കി.

വർഗ്ഗം:സാമൂഹ്യശാസ്ത്രം
വർഗ്ഗം:വിദ്യാഭ്യാസസമ്പ്രദായങ്ങൾ
വർഗ്ഗം:വിദ്യാഭ്യാസം
ശാസ്ത്ര

കേരള സംസ്ഥാന ശാസ്ത്ര സാങ്കേതിക പരിസ്ഥിതി കൗൺസിലിന്റെ (KSCSTE) മുഖപത്രമാണ് **ശാസ്ത്ര**. ശാസ്ത്ര സാങ്കേതിക പരിസ്ഥിതി വകുപ്പിനു കീഴിലെ വിവിധ സംഘങ്ങളെ ഏകോപിപ്പിക്കുകയും ശാസ്ത്രത്തെ സാമാന്യ ജനങ്ങളിലേക്ക് എത്തിക്കുകയും ചെയ്യുക തുടങ്ങിയ ലക്ഷ്യങ്ങളോടെ ആരംഭിച്ചതാണിത്. KSCSTE-യുടെ പ്രസിഡണ്ട് മുഖ്യമന്ത്രിയാണ്. പത്രത്തിന്റെ നിലവിലെ ചീഫ് എഡിറ്റർ KSCSTE-യുടെ എക്സിക്യൂടീവ്  വൈസ്-പ്രസിഡണ്ട് Dr. സുരേഷ് ദാസ് ആണ്.

സർകാരിനു കീഴിലും സ്വകാര്യമേഖലയിലും നടക്കുന്ന ഗവേഷണ സംരംഭങ്ങളെ പ്രോത്സാഹിപ്പിക്കുന്നതിനും ഏകോപിപ്പിക്കുന്നതിനും ശാസ്ത്ര മുൻ കൈ എടുക്കുന്നു. കുട്ടികളിൽ ശാസ്ത്ര ബോധം വളർത്തുന്നതിനായി സ്കൂൾ തലത്തിലുള്ള കുട്ടികൾക്കായി വിവിധ ശാസ്ത്ര പരിപാടികളും  KSCSTE-യുടെ ആഭിമുഖ്യത്തിൽ നടക്കുന്നുണ്ട്.

## അവലംബം

വർഗ്ഗം:കേരളം
വർഗ്ഗം:പത്രങ്ങൾ
ഉഡുപ്പി മുല്ല

കർണാടകയിലെ ഉഡുപ്പി ജില്ലയിലെ ശങ്കർപുരയിലും സമീപ പ്രദേശങ്ങളിലും കാണപ്പെടുന്ന ഒരു മുല്ലയിനമാണ് **ഉഡുപ്പി മുല്ല** (*ഇംഗ്ലീഷ്:* Udupi Jasmine) അഥവാ **ശങ്കർപുര മുല്ല**. ശങ്കർപുരയിൽ ഈയിനം മുല്ലയുടെ കൃഷിയാരംഭിച്ചിട്ട് നൂറ് വർഷങ്ങൾ മാത്രമേ ആകുന്നുള്ളു. ഭൂപ്രദേശസൂചിക പദവി നേടിയിട്ടുള്ള ഈ മുല്ല ശങ്കർപുരക്ക് പുറമേ സമീപ പ്രദേശങ്ങളായ ഭട്കൽ, ഷിർവ, ഹേരൂർ, ഇന്നാജേ എന്നിവിടങ്ങളിലും കൃഷി ചെയ്യപ്പെടുന്നു.

## വിവരണം

പടർന്ന് തഴച്ചു നിൽക്കുന്ന തരത്തിലുള്ള ചെടിയാണ് ഉഡുപ്പി മുല്ലയുടേത്. മഞ്ഞനിറം കലർന്ന ഇളം പച്ചനിറമാണ് ഇലകളുടേത്. ചെടിയിൽ നിന്ന് അടർത്തി മാറ്റിയതിനു ശേഷവും കൂടുതൽ ദിവസം നിലനിൽക്കുമെന്നതാണ് ഈ മുല്ലപ്പൂക്കളുടെ പ്രത്യേകത. മൊട്ടായിരിക്കുന്ന അവസ്ഥയിൽ എടുത്ത പൂവുകൾ മൂന്ന്-നാല് ദിവസങ്ങളോളം പുതുമ നഷ്ടപ്പെടാതെ നിലനിൽക്കും. 
## ഉത്പാദനം
ജനുവരി മുതൽ മേയ് വരെയുള്ള മാസങ്ങളാണ് ഉഡുപ്പി മുല്ലയുടെ സീസൺ. ഉഡുപ്പി ജില്ലയിൽ ഏകദേശം 25,000-ത്തോളം കർഷകർ ഈ മുല്ല കൃഷി ചെയ്യുന്നുണ്ട്. കർണാടകയിലെ സമുദ്രതീരപ്രദേശങ്ങളിൽ വിശേഷദിനങ്ങളിൽ ക്ഷേത്രങ്ങളിലടക്കം മുഖ്യമായും ഉപയോഗിക്കുന്നത് ഈ മുല്ലയാണ്. ഇതിനു പുറമേ മുംബൈയിലും ഉഡുപ്പി മുല്ലക്ക് ആവശ്യക്കാരുണ്ട്. 
## അവലംബം

വർഗ്ഗം:കർണാടകയിലെ ഭൂപ്രദേശസൂചികകൾ
വർഗ്ഗം:മുല്ലകൾ
പീറ്റർ അഗ്രെ

**പീറ്റർ അഗ്രെ** (born January 30, 1949) അമേരിക്കൻ ശരീരശാസ്ത്രജ്ഞനും തന്മാത്രാജീവശാസ്ത്രജ്ഞനും അക്വാപോറിനുകൾ കണ്ടുപിടിച്ചതിനു 2003ലെ രസതന്ത്രത്തിനുള്ള നോബൽസമ്മാനജേതാവും ആകുന്നു. 
കോശസ്തരത്തിലൂടെ ജലതന്മാത്രകളെ കടന്നുപോകാൻ സഹായിക്കുന്ന മാംസ്യങ്ങളാണ് അക്വാപോറിനുകൾ. 
## ജീവചരിത്രം
അമേരിക്കയിലെ മിന്നെസോട്ടയിലെ നോർത്ത്ഫീൽഡിൽ ജനിച്ചു. മറിലാന്റിലെ ബാൾട്ടിമോറിലുള്ള ജോൺസ് ഹോപ്കിൻസ് സ്കൂൾ ഓഫ് മെഡിസിനിൽനിന്ന് എം ഡി നേടി. 
## ഇതും കാണൂ
* അക്വാപോറിനുകൾ
* റോഡറിക് മക്കിന്നോൺ
* Gheorghe Benga

## References

വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1949-ൽ ജനിച്ചവർ
ഹഡഗലി മുല്ല

കർണാടകയിലെ ബെൽഗാം ജില്ലയിലെ ഹൂവിന ഹഡഗലിയിലും സമീപ പ്രദേശങ്ങളിലും കൃഷി ചെയ്യപ്പെടുന്ന ഒരിനം മുല്ലയാണ് **ഹഡഗലി മുല്ല** (*ഇംഗ്ലീഷ്:* Hadagali Jasmine, *കന്നഡ:* ಹಡಗಲಿ ಮಲ್ಲಿಗೆ, *ഹഡഗലി മല്ലിഗെ*) (വർഗ്ഗം: Jasminum auriculatum). വാസന മല്ലിഗെ എന്നു കൂടി പ്രാദേശികമായി അറിയപ്പെടുന്ന ഈ മുല്ലക്ക് ഭൂമിശാസ്ത്ര സൂചിക പദവി ലഭിച്ചിട്ടുണ്ട്.

## ഉത്പാദനം
15-ആം നൂറ്റാണ്ട് മുതൽ ഹൂവിന ഹഡഗലി പുഷ്പ കൃഷിക്ക് പ്രശസ്തമാണ്. ഹൂവിന ഹഡഗലിക്ക് പുറമേ ഹിരേ ഹഡഗലി, ഹനകനഹള്ളി, ദേവകൊണ്ടനഹള്ളി, ഹുഗുലൂരു, ഗുജനൂർ, നന്ദിഹള്ളി, ബസപുര തുടങ്ങിയ ഗ്രാമങ്ങളിലും ഹഡഗലി മുല്ല കൃഷി ചെയ്യുന്നുണ്ട്. ഇവിടുത്തെ വരണ്ടതും പൂഴിനിറഞ്ഞതുമായ മണ്ണ് ഈ മുല്ലയുടെ പ്രത്യേക സുഗന്ധത്തിന് കാരണമാകുന്നുവെന്ന് കരുതപ്പെടുന്നു.
## അവലംബം

വർഗ്ഗം:കർണാടകയിലെ ഭൂപ്രദേശസൂചികകൾ
വർഗ്ഗം:മുല്ലകൾ
ഫ്രീഡറിഷ് അക്കും

**ഫ്രീഡറിഷ് ക്രിസ്ത്യൻ അക്കും** എന്ന ഫ്രെഡെരിക്ക് അക്കും (March 29, 1769 – June 28, 1838) ജർമ്മനിയിലെ ഒരു രസതന്ത്രശാസ്ത്രജ്ഞനായിരുന്നു. വാതകം പ്രകാശസ്രോതസ്സാക്കുന്നതിൽ പരീക്ഷണങ്ങൾ ചെയ്തു. അപക്കടകാരികളായ ചേരുവകൾ സംസ്കരിച്ച ഭക്ഷണത്തിൽ ചേർക്കാതിരിക്കാൻവേണ്ട പ്രവർത്തനങ്ങൾ ചെയ്തു അങ്ങനെ പൊതുജനങ്ങളുടെ താത്പര്യം രസതന്ത്രവിദ്യയിൽ കണക്കിലെടുക്കാൻ തുനിഞ്ഞു. 1793 മുതൽ 1821 വരെ അദ്ദേഹം ലണ്ടനിൽ താമസിച്ചു. അദ്ദേഹം തന്റെ സ്വന്തം പരീക്ഷണശാല വാണിജ്യപരമായി സ്ഥാപിച്ചു. രാസവസ്തുക്കളും പരീക്ഷണ ഉപകരണങ്ങളും അദ്ദേഹം തന്റെ ലാബിൽ നിർമ്മിക്കുകയും വിറ്റഴിക്കുകയും ചെയ്തു. ഫീസു വാങ്ങിക്കൊണ്ട് അക്കും അനേകം വിദ്യാഭ്യാസസ്ഥാപനങ്ങളിൽ പ്രഭാഷണങ്ങൾ നടത്തിയിരുന്നു. ശാസ്ത്രസ്ഥാപനങ്ങളുമായിച്ചേർന്ന് അനേകം ഗവേഷണപ്രവർത്തനങ്ങളിലും മുഴുകി.

## ജീവിതവും പ്രവർത്തനങ്ങളും
### യവ്വനവും വിദ്യാഭ്യാസവും
ഹാനോവറിനു 30 കിലോമീറ്റർ ദൂരെ ഷൗബർഗ് ലിപ്പെ എന്ന സ്ഥലത്തു ജനിച്ചു. അദ്ദേഹത്തിന്റെ പിതാവ് ഒരു പട്ടാളക്കാരനായിരുന്നു. 1755ൽ അദ്ദേഹത്തിന്റെ പിതാവ് ജൂതമതത്തിൽനിന്നും ക്രിസ്തുമതത്തിലേയ്ക്കു മതപരിവർത്തനം ചെയ്തു. 
## അവലംബം

വർഗ്ഗം:ജർമ്മൻ രസതന്ത്രജ്ഞർ
ഹോമെർ ബർടൺ ആഡ്കിൻസ്

**ഹോമെർ ബർടൺ ആഡ്കിൻസ്**  (16 January 1892 in Newport, Ohio – 10 August 1949 in Madison, Wisconsin) കാർബണിക സംയുക്തങ്ങളുടെ ഹൈഡ്രൊജനീകരണത്തെപ്പറ്റി പഠിച്ച അമേരിക്കൻ രസതന്ത്രശാസ്ത്രജ്ഞനായിരുന്നു. തന്റെ രംഗത്ത്  ലോകത്തുതന്നെ ഔദ്യോഗികവക്താവായിരുന്നു അദ്ദേഹം. തന്റെ യുദ്ധകാലഗവേഷണത്തിന് ആഡ്കിൻസ് പ്രസിദ്ധനാണ്. വിഷവാതകങ്ങളായ രാസായുധങ്ങളെപറ്റി അദ്ദേഹംഗവേഷണം നടത്തി. 1949ൽ ഹൃദയാഘാതം മൂലമാണ് മരണമടഞ്ഞത്.
## പുരസ്കാരങ്ങൾ
തന്റെ ജീവിതകാലത്ത് ആഡ്കിൻസ് അനേകം പുരസ്കാരങ്ങൾ കരസ്തമാക്കിയിട്ടുണ്ട്. 1942 ൽ നാഷനൽ അക്കാദമി ഓഫ് സയൻസസിന്റെ അംഗമായി തിരഞ്ഞെടുക്കപ്പെട്ടു. 
## അവലംബം
; Notes

; Bibliography
*
*

വർഗ്ഗം:അമേരിക്കൻ രസതന്ത്രജ്ഞർ
അക്വാപോറിൻ

**അക്വാപോറിൻ** അവിച്ഛിന്നമായ സ്ഥര മാംസ്യങ്ങളാണ്(integral membrane proteins). ഇവ പ്രധാനപ്പെട്ട സ്വാഭാവിക പ്രോട്ടീനുകളുടെ( family of major intrinsic proteins (MIP) ) കുടുംബത്തിൽപ്പെടുന്നു. 

അക്വാപോറിൻ ജീനുകളുടെ ജനിതക വൈകല്യങ്ങളുമായി ബന്ധപ്പെട്ട് അനേകം രോഗങ്ങൾ മനുഷ്യനുണ്ടാകുന്നുണ്ട്. അക്വാപോറിന്റെ കണ്ടുപിടിത്തത്തിനാണ് അമേരിക്കക്കാരനായ പീറ്റർ അഗ്രെയ്ക്ക് 2003ലെ നോബൽ സമ്മാനം ലഭിച്ചത്.ജന്തുക്കളുടെയും സസ്യങ്ങളുടെയും പ്ലാസ്മാസ്തരങ്ങളിൽ അക്വാപോറിൻസ് അടങ്ങിയിരിക്കുന്നു. ഇതിലൂടെ ജലത്തിനു ഫോസ്ഫോലിപിഡ് ഇരട്ടപാളിയേക്കാൾ വേഗതയിൽ കോശത്തിനകത്തേയ്ക്കു കടക്കാനാകും. 
## ധർമ്മം
"അക്വാപോറിനുകൾ കോശത്തിലെ ഒരു ജലവിതരണ സംവിധാനമായി പ്രവർത്തിക്കുന്നു" എന്നാണ് അഗ്രെ പറയുന്നത്. പ്രാഥമികമായി ഓരോ കോശവും ജലമാണ്. "പക്ഷെ ജലം കോശത്തിൽ കിടക്കുകയല്ല ചെയ്യുക. അത് ഒരു വളരെ സുസംഘടിതമായ രീതിയിൽ കോശങ്ങളിലൂടെ ചലിച്ചുകൊണ്ടേയിരിക്കുന്നു". 

വർഷങ്ങളായി ശാസ്ത്രജ്ഞർ കോശങ്ങളിലെ സ്തരങ്ങളിൽ നിന്നും ജല ലീക്കുചെയ്യുന്നതായി കണക്കാക്കിയിരുന്നു. "പക്ഷെ, ചിലപ്പോൾ അങ്ങനെ സംഭവിക്കുന്നു. പക്ഷെ, ചില കോശങ്ങളിൽ നടക്കുന്ന ജലത്തിന്റെ വളരെ ദ്രുദഗതിയിലുള്ള ചലനം ഈ രീതിയിൽ വിവരിക്കാൻ കഴിയില്ല". അഗ്രെ പറയുന്നു. 

അക്വാപോറിനുകൾ ജലതന്മാത്രകളെ അകത്തേയ്ക്കും പുറത്തേയ്ക്കും കടത്തിവിടും. എന്നാൽ, അയോണുകളേയും ലേയവസ്തുക്കളേയും തടയുകയും ചെയ്യുന്നു. ജലമാർഗ്ഗം എന്നുമറിയപ്പെടുന്ന അക്വാപോറിനുകൾ സമഗ്രമായ പ്രോട്ടീൻ നിർമ്മിത സ്തര രന്ധ്രങ്ങളാണ്. 
## അവലംബം
ആർതർ ഐകിൻ

ഇംഗ്ലീഷ് രസതന്ത്രശാസ്ത്രജ്ഞനും ശാസ്ത്രലേഖകനും ധാതുശാസ്ത്രജ്ഞനുമായിരുന്നു **ആർതർ ഐകിൻ** (19 മേയ് 1773 – 15 ഏപ്രിൽ 1854). റോയൽ സൊസൈറ്റി ഓഫ് കെമിസ്ട്രി-യുടെ സ്ഥാപകാംഗം ആയിരുന്നു. 1841-ൽ ആദ്യം അദ്ദേഹം അതിന്റെ ട്രഷറർ ആവുകയും പിന്നീട് അതിന്റെ രണ്ടാമത്തെ പ്രസിഡന്റ് ആവുകയും ചെയ്തു. 
## ജീവിതം
ലങ്കാഷയരിലെ വാറിങ്ടണിലാണ് അദ്ദേഹം ജനിച്ചത്. പിതാവ് മെഡിക്കൽ ഡോക്ടറായ ജോൺ ഐകിൻ. അദ്ദേഹത്തിന്റെ അമ്മയുടെ ബന്ധത്തിലുള്ള ഒരു അമ്മായിയായിരുന്നു പേരുകേട്ട കവയിത്രിയായ അന്ന ലെറ്റീഷ്യ ബാർബൗൾഡ്. സഹോദരിയായ ലൂസി ഐകിൻ(1781–1864) ചരിത്രകാരിയായ എഴുത്തുകാരിയായിരുന്നു. ജോസഫ് പ്രീസ്റ്റ്‌ലിയുടെ കീഴിലാണ് ആർതർ ഐകിൻ രസതന്ത്രം പഠിച്ചത്.
### പ്രസിദ്ധീകരണങ്ങൾ
* *Journal of a Tour through North Wales and Part of Shropshire with Observations in Mineralogy and Other Branches of Natural History* (London, 1797)
* *A Manual of Mineralogy* (1814; ed. 2, 1815)
* *A Dictionary of Chemistry and Mineralogy* (with his brother C. R. Aikin), 2 vols. (London, 1807, 1814).

For *[[Rees's Cyclopædia]]* he wrote articles about Chemistry, Geology and Mineralogy, but the topics are not known.
## അവലംബം

വർഗ്ഗം:ഇംഗ്ലീഷ് രസതന്ത്രജ്ഞർ
കുർട് ആൽഡെർ

ജർമ്മൻ രസതന്ത്രശാസ്ത്രജ്ഞനും നോബൽസമ്മാന ജേതാവും ആയിരുന്നു **കുർട് ആൽഡെർ**(German: [ˈaldɐ]; 10 July 1902 – 20 June 1958). 
## ജീവചരിത്രം
ആൽഡെർ പോളണ്ടിലെ സിലേസ്യയിൽ ജനിച്ചു. അവിടെത്തന്നെ സ്കൂൾപഠനം പൂർത്തിയാക്കി. 1922ൽ ബർലിൻ സർവ്വകലാശാലയിൽനിന്നും രസതന്ത്രം അഭ്യസിച്ചു. കീൽ സർവ്വകലാശാലയിൽ നിന്നും പി എച്ച് ഡി നേടി.

## അവലംബം
*
*

## കുറിപ്പുകൾ
-->

## അവലംബം
*
*

വർഗ്ഗം:ജർമ്മൻ രസതന്ത്രജ്ഞർ
വർഗ്ഗം:1902-ൽ ജനിച്ചവർ